sagorsarker/bangla-wikipedia huggingface dataset:
আলী ইবনে হামদুন আন্দালুসি

আলি ইবনে হামদুন আল-আন্দালুসি ছিলেন শিয়া ইসলামের ইসমাইলি শাখার একজন প্রারম্ভিক অনুসারী ও ফাতেমীয় খিলাফতের সমর্থক। তিনি আলজেরিয়ার এমসিলা শহরের প্রতিষ্ঠাতা ও শাসক ছিলেন। তিনি প্রথমে ফাতেমীয় ও পরবর্তীতে উমাইয়া শাসকদের সেবায় নিয়োজিত গভর্নর ও সেনাপতিদের একটি বংশধারার সূচনা করেন। ৯৪৫ খ্রিস্টাব্দে তিনি একটি বিদ্রোহ দমন করতে গিয়ে গুরুতর আহত হন এবং এর কিছুদিন পর মৃত্যুবরণ করেন। 
আলী ইবনে হামদুন আলজেরিয়ায় জন্মগ্রহণ করেন এবং জন্মের পরে তাঁর নাম সা'লাবা রাখা হয়। তিনি আবদুল হামিদ আল-জুযামির বংশধর ছিলেব, যিনি উমাইয়া খিলাফতের সিরীয় সেনাবাহিনীর একজন সদস্য ছিলেন এবং পরবর্তীতে তিনি আল-আন্দালুস অঞ্চলের আলকালা লা রিয়াল এলাকায় বসতি স্থাপন করেন। তবে আলির পিতা হামদুন নিজের পরিবারকে নিয়ে বর্তমান উত্তর-পূর্ব আলজেরিয়ার বেযাইয়া শহরে স্থানান্তরিত হন এবং সেখানে তারা “আল-আন্দালুসি” উপনামটি (নিসবা) গ্রহণ করে। 
৯০০ সালে আলি হজ্জ পালনের উদ্দেশ্যে হেযাজের মক্কার উদ্দেশ্যে রওনা দেন। পথে তিনি কুতামা বার্বরি অঞ্চলের মধ্য দিয়ে যাত্রা করেন এবং সেখানেই তিনি আবু আবদাল্লাহ আল-শিয়ি কর্তৃক প্রচারিত ইসমাইলি মতবাদের প্রতি আকৃষ্ট হন। তিনি সেখানেই অবস্থান করতে থাকেন এবং কুতামা গোত্রীয় মহিলা মায়মুনা বিনত আলাহাম আল-জিলিকে বিয়ে করেন। সেখানে তিনি নিজের নাম পরিবর্তন করে সালাবা থেকে আলি রাখেন। ধারণা করা হয় যে, এটা শিয়া বিশ্বাস অনুযায়ী ইসলামের চতুর্থ খলিফা আলীর প্রতি ভালোবাসার বহিঃপ্রকাশ হিসবে করা হয় এবং এরপর থেকে তিনি আলি নামেই পরিচিত হন। 
৯০৯ সালে ফাতেমীয় খিলাফতের প্রতিষ্ঠার পর তিনি নতুন খলিফা আবদুল্লাহ আল-মাহদি বিল্লাহর ঘনিষ্ঠ পরামর্শদাতাদের একজন হয়ে ওঠেন। ৯২৪ খ্রিস্টাব্দে ফাতেমীয় যুবরাজ আল-কাইম বিল্লাহ যখন জেনাতা বার্বরদের বিরুদ্ধে অভিযানে বের হন, তখন আলিকে হোদনা পর্বতমালা ও সুত এল হোদনা হ্রদের মধ্যবর্তী সমভূমিতে একটি নতুন শহর গঠনের দায়িত্ব দেওয়া হয়। যুবরাজ আল-কাইম বিল্লাহর সম্মানে শহরটির নামকরণ আল-মুহাম্মাদিয়া করা হয়েছিল (আধুনিক এম’সিলা। শহরটিকে ফাতেমীয়দের নিয়ন্ত্রণ সুসংহত করার জন্য এবং সমৃদ্ধ হোদনা সমভূমি পুনরুদ্ধারের জন্য একটি ঘাঁটি হিসেবে গড়ে তোলা হয়। 
আলি ও তাঁর পরিবার নতুন শহরে বসবাস শুরু করেন এবং তিনি সেখানকার শাসক নিযুক্ত হন। ইতিহাসবিদ হাইন্ৎস হাল্মের ভাষায়, তাঁরা ফাতেমীয় খিলাফতের দক্ষিণ-পশ্চিম সীমানায় মার্গ্রেভ বা সীমান্ত প্রতিরক্ষা বাহিনীর ভূমিকায় অবতীর্ণ হন। 
৯৪৪-৯৪৭ সালের দিকে আবু ইয়াজিদের মহাবিদ্রোহ চলাকালে আলি ফাতেমীয়দের প্রতি অনুগত ছিলেন। ৯৪৫ সালের শেষের দিকে তিনি বেজা অভিমুখে তাঁর বাহিনী নিয়ে অগ্রসর হন। কিন্তু রাস্তায় তিনি বিদ্রোহী আবু ইয়াজিদের পুত্র আয়্যুবের হাতে যুদ্ধে পরাজিত ও গুরুতর আহত হয়ে মৃত্যুবরণ করেন। 
আলির পুত্র জাফর তার উত্তরসূরি নিযুক্ত হন, যিনি তাঁর ভাই ইয়াহিয়ার সঙ্গে মিলে ফাতেমীয় ও কর্ডোবার উমাইয়া খিলাফতের মধ্যকার সংঘাতে গুরুত্বপূর্ণ ভূমিকা পালন করেন এবং ৯৭১ সালে উমাইয়াদের পক্ষে যোগ দেন।
ইবনুল আবার

আবু আবদুল্লাহ মুহাম্মাদ ইবনে আবদুল্লাহ ইবনে আবু বকর আল-কুদাঈ আল-বালনসি (আরবি: ; ১১৯৯ –১২৬০ খ্রি. ) ছিলেন হাফসীয় সালতানাতের একজন রাষ্ট্রদূত, আল-আন্দালুসের সুপরিচিত কবি, কূটনীতিক, আইনজ্ঞ ও হাদিস পণ্ডিত এবং সম্ভবত মধ্যযুগে ভ্যালেন্সিয়া ('বালানসিয়া') শহরের সবচেয়ে বিখ্যাত লেখক। তিনি ইবনুল আবার (আরবি: ) নামে অধিক পরিচিত ছিলেন।
ইবন আল-আব্বারের পরিবার ইয়েমেনি আরব ("আল-কুদা'ই") বংশোদ্ভূত ছিল এবং তারা প্রজন্মের পর প্রজন্ম ধরে স্পেনের ওন্দা গ্রামে বসবাস করত। তিনি ছিলেন একমাত্র পুত্র। তার পিতা ছিলেন একজন পণ্ডিত, ফকীহ (ইসলামী আইনজ্ঞ) ও কবি এবং তিনি তার ছেলেকে সেরা শিক্ষাই প্রদান করেছিলেন। তিনি সেই সময়কার বিখ্যাত পণ্ডিতদের নিকট শিক্ষালাভ করেন, যেমন আবু আল-রাবি ইবন আল-সালিম, এবং ফিকহ ও কবিতায় পারদর্শী হন। তিনি আল-আন্দালুস (মুসলিম স্পেন) অঞ্চলও ভ্রমণ করেন।
১২২২ সালে, যখন তিনি বাদাজোসে ছিলেন, তখন তিনি পিতার মৃত্যুর সংবাদ পান; তিনি ভ্যালেন্সিয়ায় ফিরে আসেন, গভর্নর আবু যায়েদের কাতিব (সচিব) হিসেবে নিযুক্ত হন এবং বিয়ে করেন। ১২২৯ সালে আলমোহাদদের বিরুদ্ধে একটি বিদ্রোহে আবু যায়েদ শহর ছেড়ে পালাতে বাধ্য হন; তার সচিব ইবন আল-আব্বার সহ তিনি আরাগনের রাজা জেমস প্রথমের আশ্রয়ে যান। তার পৃষ্ঠপোষক খ্রিষ্টধর্ম গ্রহণ করলে, ইবন আল-আব্বার তাকে ত্যাগ করে ১২৩১ সালে ভ্যালেন্সিয়ায় ফিরে আসেন এবং নতুন শাসক আবু জামিল ইবন যায়্যান ইবন মারদানিশের ভিজিয়র (মন্ত্রী) হন, যাকে তিনি পূর্ব থেকেই চিনতেন।
প্রায় ১২৩৫ সালে তিনি কিছু সময়ের জন্য দেনিয়ার কাদি (বিচারক) হিসেবেও দায়িত্ব পালন করেন। ১২৩৬ সালে কর্ডোভা খ্রিষ্টান রাজা কাস্তিলের ফের্দিনান্দ তৃতীয়ের হাতে পতিত হয় এবং ১২৩৭ সালে আরাগনের রাজা জেমস প্রথম ইবন মারদানিশকে পুইগ যুদ্ধের সময় পরাজিত করেন; এরপরই ভ্যালেন্সিয়ার অবরোধ শুরু হয়। আবু জামিল তখন ইবন আল-আব্বারকে তিউনিসের হাফসিদ সুলতান আবু যাকারিয়া ইয়াহিয়ার নিকট সাহায্য চাইতে পাঠান। সেখানে তিনি একটি বিখ্যাত কাসিদা আবৃত্তি করেন, যাতে আন্দালুসের গৌরব ও করুণ পরিণতি তুলে ধরা হয়। সুলতান একটি বহর প্রেরণ করলেও তা অবরুদ্ধ ভ্যালেন্সিয়ার বন্দরে পৌঁছাতে ব্যর্থ হয় এবং দেনিয়াতে নোঙর করতে বাধ্য হয়। পরবর্তীতে ইবন আল-আব্বার ভ্যালেন্সিয়ার আত্মসমর্পণ আলোচনা করেন এবং ২৯ সেপ্টেম্বর ১২৩৮ সালে একটি চুক্তি স্বাক্ষর হয়। এরপর তিনি দেনিয়া ও মুরসিয়া হয়ে স্থায়িভাবে ১২৪০ সালে তিউনিসে চলে যান।
তিউনিসে তিনি আবু যাকারিয়ার কাছ থেকে আবারো সম্মান ও দায়িত্ব পান—তিনি রাজদরবারের প্রধান কাতিব ও প্রশংসাব্যঞ্জক কবি নিযুক্ত হন। কিন্তু সন্দেহজনক চরিত্র ও দরবারে শত্রু (বিশেষত ভিজিয়র ইবন আবুল হুসাইন)-এর কারণে তাকে ১২৪৮ সালে বেরজা'য়াতে নির্বাসিত করা হয়। আবু যাকারিয়া ১২৪৯ সালে মৃত্যুর আগে তাকে ক্ষমা করে তিউনিসে ফেরত আনেন এবং তিনি উত্তরসূরি মুহাম্মদ প্রথম আল-মুস্তানসিরের পরামর্শদাতা হন।
কিন্তু ১২৫২ সালে আবারও বেরজা'য়াতে নির্বাসিত করা হয়। ১২৫৮ সালে বাগদাদের আব্বাসীয় খিলাফতের পতনের পর, মুহাম্মদ প্রথম নিজেকে খলিফা ঘোষণা করেন এবং মক্কা-মদিনায় স্বীকৃতিও পান। ১২৫৯ সালে ইবন আল-আব্বার আবার ক্ষমা পেয়ে তিউনিসে ফেরত আসেন। কিছুদিন পর তাকে ষড়যন্ত্র বা ব্যঙ্গ-কবিতার জন্য গ্রেফতার করা হয় এবং আগুনে পুড়িয়ে মৃত্যুদণ্ড দেওয়া হয়। যদিও ঘটনার সঠিক বিবরণ অজানা, একটি কবিতায় পাওয়া যায়—যা সম্ভবত তারই লেখা—যেখানে বলা হয়েছে: “তিউনিসে এক অত্যাচারী শাসন করছে, যাকে নির্বোধেরা খলিফা বলে।” ৬ জানুয়ারি ১২৬০ সালে তিউনিসের শাসক আল-মুস্তানসিরের আদেশে তাকে মৃত্যুদণ্ড দেওয়া হয় এবং তার দেহ ও গ্রন্থসমূহ পুড়িয়ে ফেলা হয়। ইবন খালদুন তার "কিতাব আল-ইবার" (উদাহরণের গ্রন্থ)-এ এ ঘটনার বর্ণনা দিয়েছেন।
আবু বকর ইবনে সাইয়্যিদুন্নাস

মুহাম্মদ বিন আহমাদ বিন আবদুল্লাহ বিন মুহাম্মদ বিন ইয়াহিয়া বিন মুহাম্মদ বিন মুহাম্মদ সাইয়্যিদুন নাস ইয়ামারি একজন মধ্যযুগীয় মুসলিম ধর্মতত্ত্ববিদ, হাদিস বিশারদ, হাফেজ, আইনবিদ ও লেখক ছিলেন। তিনি আবু বকর ইবনে সাইয়্যিদুন্নাস নামেই অধিক পরিচিত ছিলেন। তিনি বিখ্যাত হাদিস-বিশারদ ফাতিহ উদ্দীন ইবনে সাইয়্যিদুন্নাসের দাদা ছিলেন। তবে তিনি তার নাতির সাথে সাক্ষাৎ করার আগেই মারা যান। তিনি উত্তর আফ্রিকায় মালিকি মাযহাবের পক্ষে বহু রচনা করেন। ১২৬১ সালে তিনি তিউনিসে মৃত্যুবরণ করেন। 
ইয়ামেরি একটি আরব গোত্র ছিল, যা স্পেনের জায়েন অঞ্চলের উবেদা শহরে বসতি স্থাপন করেছিল। তিনি এই গোত্রের একজন সদস্য ছিলেন। যদিও ইবনে সাইয়িদুন্নাস নিজে সেভিল শহরে ১২০০ খ্রিস্টাব্দে জন্মগ্রহণ করেন। তবে পরবর্তীকালে তার পরিবার স্পেনে খ্রিস্টান ও মুসলিমদের মধ্যে সংঘর্ষের কারণে উত্তর আফ্রিকার তিউনিস শহরে চলে যায়। সেখানে ইবনে সাইয়িদুন্নাসের এক পুত্রসন্তান জন্মগ্রহণ করে। তাঁর মৃত্যুর পরে তার একজন নাতি জন্মগ্রহণ করে এবং তিনিও ইবনে সাইয়্যিদুন্নাস নামে পরিচিত হয়। তিনি তাঁর মৃত্যুর কয়েক বছর পরে মিশরে জন্মগ্রহণ করেন এবং তিনিও একজন মুসলিম ধর্মতাত্ত্বিক ও বিখ্যাত আলিম ছিলেন। 
ইবনে সাইয়িদুন্নাস অল্প বয়স থেকেই ধর্মীয় শিক্ষা গ্রহণ শুরু করেন। কৈশোরের শুরুতেই তিনি আবুল আব্বাস আন-নাবাতির মত ধর্মতাত্ত্বিকদের কাছ থেকে ধর্মীয় শিক্ষা গ্রহণ শুরু করেন এবং ৩০ বছরেরও বেশি সময় ধরে তিনি জাহিরি মাযহাব অনুযায়ী ইসলামী আইন শিখেছিলেন। তিনি ১২৬১ সালের ২৪ জুন তিউনিসে মৃত্যুবরণ করেন। 
তাঁর প্রসিদ্ধ কয়েকজন শিক্ষক হলেন: 
ছাত্র
বর্ণিত আছে যে, ইবনে সাইয়িদুন্নাস অল্প কিছু দিনের জন্য আজনালকাসার শহরে অবস্থান করেন। তারপর তিনি উত্তর আফ্রিকা চলে যান এবং সেখানে তানজা এবং পরবর্তীতে বেজাইয়ার বিভিন্ন মসজিদে ইমাম হিসেবে দায়িত্ব পালন করেন। কিছুদিনের মধ্যে তার খ্যাতি আফ্রিকায় ছড়িয়ে পড়লে হাফসীয় খলিফা প্রথম মুহাম্মাদ মুস্তানসির তাকে তিউনিসে আমন্ত্রণ জানান এবং মৃত্যুর আগ পর্যন্ত তিনি সেখানকার রাজদরবারে একজন সম্মানিত পণ্ডিত ছিলেন। 
তাঁর অসংখ্য ইজাজা বা শিক্ষাদানের অনুমতির জন্য কিছুটা বিতর্ক সৃষ্টি হয়। কারণ তার এসব ইজাযার অধিকাংশই তাঁর শিক্ষক আবুল আব্বাস আন-নাবাতি নিজের শিক্ষকদের পক্ষ থেকে প্রদান করেছিলেন, যাদের সঙ্গে ইবনে সাইয়িদুন্নাস কখনো ব্যক্তিগতভাবে সাক্ষাৎ বা তাদের কাছে অধ্যয়ন করেননি। 
ইবনে সাইয়িদুন্নাস ১০,০০০ এরও বেশি হাদীস এবং এসবের সনদ মুখস্থ করেছিলেন বলে জানা যায়। তার ছাত্ররা প্রায় তার স্মৃতিশক্তি দেখে বিস্মিত হতেন বলে উল্লেখ করা হয়েছে।
মিরর লেক

মিরর লেক মার্কিন যুক্তরাষ্ট্রের ওরেগন রাজ্যের ক্ল্যাকামাস কাউন্টিতে অবস্থিত একটি পর্বত হ্রদ। এটি টম ডিক অ্যান্ড হ্যারি পর্বতের পাদদেশে, মাউন্ট হুডের দক্ষিণ-পশ্চিমে প্রায় ১১.৪ কিলোমিটার দূরে এবং গভর্নমেন্ট ক্যাম্পের পশ্চিম-দক্ষিণ-পশ্চিমে প্রায় ৩.১ কিলোমিটার দূরত্বে মাউন্ট হুড ন্যাশনাল ফরেস্টের মধ্যে অবস্থিত। 
মিরর লেক একটি গ্লেসিয়াল সার্ক হ্রদ, যা গ্লেসিয়ার দ্বারা তৈরি অ্যাম্ফিথিয়েটার-সদৃশ উপত্যকা। হ্রদের দক্ষিণ এবং দক্ষিণ-পশ্চিম ঢালগুলি গ্লেসিয়ার সার্কের হেডওয়াল। 
মিরর লেক ট্রেইলটি প্রায় ১.৯ মাইল দীর্ঘ এবং প্রায় ৪০০ ফুট উচ্চতা বৃদ্ধি রয়েছে, যা সহজ থেকে মাঝারি মানের হাইক হিসেবে বিবেচিত। হ্রদের চারপাশে ০.৪ মাইলের একটি লুপ ট্রেইল রয়েছে, যা হ্রদের সৌন্দর্য উপভোগের সুযোগ দেয়। 
শীতকালে, মিরর লেক ট্রেইলটি স্নোশুয়িংয়ের জন্য জনপ্রিয়, যেখানে পরিষ্কার দিনে মাউন্ট হুডের দৃশ্য উপভোগ করা যায়। 
মিরর লেক ট্রেইলহেডটি স্কিবোল ওয়েস্টের পাশে হাইওয়ে ২৬-এর নিকটে অবস্থিত, যেখানে পার্কিং, টয়লেট, পিকনিক টেবিল এবং তথ্য কেন্দ্রের সুবিধা রয়েছে। 
মিরর লেকের বিশেষ আকর্ষণ হলো মাউন্ট হুডের প্রতিফলন, যা দর্শকদের জন্য একটি চমৎকার দৃশ্য প্রদান করে। হ্রদের চারপাশে ঘন বন এবং পাহাড়ি এলাকা রয়েছে, যা ফটোগ্রাফার এবং প্রকৃতিপ্রেমীদের জন্য আদর্শ স্থান।
পর্তুগিজ সিস্টার্ন (মাজাগান)

পর্তুগিজ সিস্টার্ন হচ্ছে মরক্কোর এল জাদিদা শহরের একটি ঐতিহাসিক সিস্টার্ন বা ভূগর্ভস্থ জলের ট্যাংক। এটি শহরের কেন্দ্রে অবস্থিত দুর্গের নিচে নির্মিত, যা আগে পর্তুগিজদের দ্বারা নির্মিত মাজাগান নামক দুর্গবেষ্টিত নগরীর অংশ ছিল। এটি মরক্কোর একটি সাংস্কৃতিক ঐতিহ্যবাহী স্মারক হিসেবে স্বীকৃত হয়েছে। সমগ্র পুরনো শহরটি ইউনেস্কোর বিশ্ব ঐতিহ্যবাহী স্থানের অংশ হওয়ায় এটিও বিশেষ খ্যাতি অর্জন করেছে।
এই সিস্টার্নটি দুর্গের নিচে নির্মিত হয়। সিস্টার্নটিই এই স্থানে ১৫১৪ সালে পর্তুগিজদের নির্মিত প্রথম স্থায়ী কাঠামো ছিল। পরবর্তীতে এটি ১৫৪১ সালে বড় দুর্গে রূপান্তরিত হয়। এই চেম্বারের মূল উদ্দেশ্য নিশ্চিতভাবে জানা যায় না। এটি হয়তো অস্ত্রাগার, সৈন্য ছাউনি অথবা শস্য গুদাম ছিল। তবে এটি ১৫৪১ সালে একটি সিস্টার্নে রূপান্তরিত হয়েছিল বলে জানা যায়। এর নকশা করেন স্থপতি মিগুয়েল দে আররুদা এবং নির্মাণের দায়িত্ব পেয়েছিলেন জোয়াঁও দে কাস্তিলো। এটি কয়েকটি চলচ্চিত্রের শুটিং লোকেশন হিসেবেও ব্যবহৃত হয়েছে, যার মধ্যে অরসন ওয়েলসের "ওথেলো" সবচেয়ে বেশি পরিচিত।
আধা-ভূগর্ভস্থ এই কক্ষটি প্রায় বর্গাকৃতি আকৃতিসম্পন্ন যার প্রতিটি পাশে দৈর্ঘ্য প্রায় । এটি পাথরের তৈরি পাঁচটি সারি, পাঁচটি স্তম্ভ এবং কলাম দিয়ে নির্মিত। এই কক্ষটি দেরি গথিক ধারার ম্যানুয়েলাইন শৈলীতে নির্মিত। কক্ষের মাঝখানে একটি গোলাকার খোলা স্থান আছে, যা বৃষ্টির পানি সংগ্রহের জন্য ব্যবহৃত হতো।
বর্তমানে এই সিস্টার্নটি বিখ্যাত তার অপূর্ব প্রভাবের জন্য। এর মেঝেতে পাতলা পানির স্তর থাকায় ছাদের মাঝের ফোকর দিয়ে আসা আলো প্রতিফলিত হয়, যার ফলে চমৎকার এক দৃশ্য তৈরি হয়।
বাব এল-খেমিস (মারাকেশ)

বাব এল-খেমিস () মারাকেশ, মরক্কোর মদিনা (ঐতিহাসিক প্রাচীরবেষ্টিত শহর) এর প্রধান উত্তর প্রবেশদ্বার।
ফটকটি শহরের প্রাচীরের উত্তর/উত্তর-পূর্ব কোণে অবস্থিত। আনুমানিক ১১২৬ খ্রিস্টাব্দে আলমোরাভিদ আমির আলি ইবন ইউসুফ যখন শহরের প্রথম প্রাচীর নির্মাণ করেন, তখন এটি নির্মিত হয়। এটি মূলত বাব ফেস ("ফেস এর ফটক") নামে পরিচিত ছিল, তবে এই নামটি সম্ভবত মারিনিদ যুগে বিলুপ্ত হয়ে যায়। ১৮০৩–০৪ সালে সুলতান মৌলায় স্লিমান-এর আদেশে ফটকটি একটি গুরুত্বপূর্ণ সংস্কারের মধ্য দিয়ে যায়, যার উল্লেখ ফটকের ভিতরে প্রাপ্ত একটি মার্বেলের শিলালিপিতে রয়েছে।
ফটকটির বর্তমান নাম (এল-খেমিস) এসেছে সেই হাট বা খোলা বাজার থেকে, যা ঐতিহাসিকভাবে এখানে প্রতি বৃহস্পতিবার (আরবিতে "আল-খামিস") অনুষ্ঠিত হতো। বর্তমানে এই বাজারটি ফটকের বাইরে প্রায় পুরো সপ্তাহ ধরেই চলে এবং "সুক আল-খেমিস" ফটক থেকে কয়েকশো মিটার উত্তরে একটি স্থায়ী ফ্লি মার্কেট নির্মাণ করা হয়েছে। ফটকের ঠিক বাইরেই একটি "কুব্বা" (গম্বুজযুক্ত মাজার) রয়েছে, যেখানে একজন স্থানীয় মারাবুত বা মুসলিম সন্তর কবর আছে।
ফটকটির বাইরের প্রবেশপথটি দুই পাশে চতুর্ভুজাকার ব্যাস্টিয়ন দ্বারা পরিবেষ্টিত। ফটকের মধ্য দিয়ে প্রবেশের পথটি মূলত একটি বাঁকানো প্রবেশপথ ছিল, যা ৯০ ডিগ্রির একক কোণে বাঁক নিয়ে গঠিত ছিল। একজন উত্তর দিক থেকে ফটকে প্রবেশ করত এবং তারপর পশ্চিমমুখে শহরের ভিতরে প্রবেশ করত। একটি কিংবদন্তি অনুসারে স্পেন থেকে ইউসুফ ইবন তাশফিন-এর জয়যাত্রার পর ফটকের দরজাগুলো নিয়ে আসা হয়েছিল। আলমোহাদ যুগে গেটহাউসটি সম্প্রসারিত করা হয়, যার ফলে এটি অতিরিক্ত তিনটি সমকোণ বাঁক নিয়ে দক্ষিণ দিকে বের হতো। এর ফলে এটি অন্যান্য বড় আলমোহাদ ফটক, যেমন বাব এর-রুয়াহ এর মতো রূপ ও বিন্যাস লাভ করে। ফটকের পশ্চিম দিকের অভ্যন্তরীণ প্রাচীরে মূল প্রস্থানের আকারটি এখনও দেখা যায়, যদিও এটি বর্তমানে ইট দিয়ে বন্ধ করা আছে।
২০শ শতকের কোনো এক সময়ে প্রবেশপথের অভ্যন্তরীণ প্রাচীরটি কেটে ফেলা হয়েছিল, যাতে ফটকের মধ্য দিয়ে সরাসরি যানবাহন চলাচল করা যায়। ফলে ফটকটির বর্তমান আকৃতি তৈরি হয়েছে।
বরজ সুদ

বরজ সুদ () হলো ফেজ, মরক্কো শহরের একটি কেল্লা। এটি প্রথম আনুমানিক ১৫৮২ সালে সাদিয়ান রাজবংশের দ্বারা নির্মিত হয়েছিল। সম্ভবত সেই সময়ের পর্তুগিজ কেল্লার আদলে এটি নির্মিত হয়েছিল। এটি পুরাতন শহর (ফেজ আল-বালি)-এর দক্ষিণের পাহাড়ে অবস্থিত। উপত্যকার বিপরীতে উত্তর পাহাড়ে এর সহোদর কেল্লা বরজ নর্ড অবস্থিত। বর্তমানে এটি পুরাতন শহরের ওপর একটি প্রধান পর্যবেক্ষণ বিন্দু হিসেবেও পরিচিত।
১৫৮২ সালে শক্তিশালী সাদিয়ান সুলতান আহমদ আল-মানসুর বরজ নর্ড ও এই কেল্লাটি নির্মাণ করেন। সাদিয়ানরা (যাদের রাজধানী ছিল মারাকেশ) ফেজে তাদের শাসনের বিরুদ্ধে উল্লেখযোগ্য প্রতিরোধের সম্মুখীন হয়েছিল। শহরের চারপাশে নির্মিত কয়েকটি কেল্লার মধ্যে এটি একটি। শহরকে বাইরের আক্রমণ থেকে রক্ষার উদ্দেশ্যের পাশাপাশি এগুলো মূলত পুরাতন শহরের (ফেজ আল বালি) অশান্ত জনগণকে নিয়ন্ত্রণে রাখার জন্য নির্মিত হয়েছিল। । সেই অনুযায়ী কেল্লাগুলো এমন অবস্থানে নির্মিত হয়েছিল যেখান থেকে শহরের ওপর সহজেই কামান দাগা সম্ভব হতো। সাদিয়ানরা বরজ নর্ড, বরজ সুদ এবং ফেজ আল-জদিদের দক্ষিণ ও পূর্ব প্রাচীর বরাবর তিনটি দুর্গ নির্মাণ করে পর্তুগিজ সামরিক স্থাপত্যের অনুকরণ করেছিল। এগুলোকে মরক্কো থেকে পর্তুগিজদের তাড়ানোর যুদ্ধের ফলাফল হিসেবে চিহ্নিত করা হয়। সম্ভবত ১৫৭৮ সালের বিখ্যাত তিন রাজার যুদ্ধে বন্দী ইউরোপীয়দের শ্রম ও কারিগরি জ্ঞান এই নির্মাণকাজে সহায়তা করেছিল। এগুলো ফেজ শহরে নির্মিত প্রথম এবং সম্ভবত একমাত্র দুর্গ, যেগুলো গানপাউডারের যুগের জন্য পরিকল্পিত ছিল।
তারুদান্ত

তারুদান্ত (, ) হলো সুস অঞ্চলের দক্ষিণ-পশ্চিম মরক্কোর একটি শহর। এটি আগাদির-এর পূর্বে মারাকেশ-এর দক্ষিণে অবস্থিত। বর্তমানে এটি একটি ছোট বাজার শহর এবং একটি পর্যটন গন্তব্য।
আলমোরাভিদরা ১০৫৬ সালে এই শহর দখল করে। ১৫শ শতকের মাঝামাঝি সময়ে বানু যায়দান (যাঁরা পরে সাআদি রাজবংশ প্রতিষ্ঠা করেন) তারউদান্তের নিকটে তিদসি নামক স্থানে বসতি স্থাপন করেন, যা রাজবংশের প্রথম নেতা আল-কায়িম-এর ঘাঁটি হিসেবে ১৫১৩ সাল পর্যন্ত ব্যবহৃত হয়। মরোক্কোর সংবাদমাধ্যম অনুযায়ী ১৬শ শতকে সাআদি আমলে শহরের বর্তমান প্রাচীরের বিন্যাস তৈরি হয়।
১৭শ শতকে এটি স্থানীয় নেতা সিদি ইয়াহিয়ার ঘাঁটি ছিল, যিনি সাআদি সুলতান মৌলায় যায়দানকে আবু মাহালি-র বিরুদ্ধে সহায়তা করেন। আবু মাহালি মারাকেশ দখলকারী একজন বিদ্রোহী ছিলেন।
১৭৬০ সালে আগাদির বন্দর বাণিজ্যের জন্য বন্ধ হয়ে যাওয়ার পর শহরটি অর্থনৈতিকভাবে ক্ষতিগ্রস্ত হয়। ১৯শ শতকের শেষ দিকে সুলতান হাসান প্রথম শহরের উপর আরও সুসংগঠিত নিয়ন্ত্রণ প্রতিষ্ঠা করেন। ২০শ শতকের শুরুতে এটি আবার শাসনের বিরুদ্ধে প্রতিরোধ শুরু করে। তবে ১৯০৩ সালে "কায়েদ" তায়্যেব আল-গুন্দাফি শৃঙ্খলা পুনঃপ্রতিষ্ঠা করেন। ১৯১২ সালে ফ্রান্স মরক্কোতে তাদের প্রটেক্টরেট চাপিয়ে দেওয়া শুরু করলে আহমেদ আল-হিবা ফরাসিদের বিরুদ্ধে প্রতিরোধ করার জন্য তারউদান্তকে তাঁর রাজধানী হিসেবে ব্যবহার করেন। ফরাসিরা ১৯১৭ সালে শহরের নিয়ন্ত্রণ নেয়।
ঐতিহাসিকভাবেই তারউদান্তে একটি ইহুদি সম্প্রদায় ছিল। ধারণা করা হয়, ১১শ শতকে ইহুদি সম্প্রদায় এ এলাকায় প্রতিষ্ঠিত হয়। শহরের জনসংখ্যার প্রায় ১০% ছিল ইহুদি, যারা মূলত ক্যারাভান বাণিজ্যে নিয়োজিত ছিল। মোসেস বেন মাইমন আলবাস ছিলেন তারউদান্তের একজন খ্যাতিমান ইহুদি কাব্বালাবাদার।
১১ আগস্ট ২০২৩ তারিখে তারউদান্তে সর্বোচ্চ তাপমাত্রা রেকর্ড করা হয়েছিল। এ দিন তাপমাত্রা ছিল ।
বর্তমানে তারউদান্ত একটি গুরুত্বপূর্ণ বাজার শহর। এখানে দুটি প্রধান চত্বর আসারাগ এবং তলমোকলাতে একটি করে সুক রয়েছে। শহরের প্রাচীরের বাইরে ভবিষ্যতের বিশ্ববিদ্যালয় এলাকা সংলগ্ন এলাকায় সাপ্তাহিক একটি সুক বসে।
তারউদান্তের মদিনা (ঐতিহাসিক চত্বর) মরক্কোর জাতীয় সাংস্কৃতিক ঐতিহ্য হিসেবে স্বীকৃত। শহরের ঐতিহাসিক প্রাচীরটির দৈর্ঘ্য প্রায় অথবা । এতে বিভিন্ন বুরুজ এবং নয়টি প্রবেশদ্বার রয়েছে, যেগুলো এখনো ব্যবহৃত হয়।
গাজী আলি বেগ মসজিদ

গাজি আলি বেগ মসজিদ () ভুশত্রি শহরের পুরাতন কেন্দ্রে অবস্থিত একটি মসজিদ। এটি পুরাতন হামাম থেকে ১০০ মিটার দূরে অবস্থিত এবং গাজি আলি বেগ কমপ্লেক্সের অংশ। এটি পঞ্চদশ শতকে নির্মিত হয় এবং কসোভোর অন্যতম প্রাচীন সাংস্কৃতিক ঐতিহ্যবাহী স্থাপনাগুলোর মধ্যে একটি।
গাজি আলি বেগ মসজিদ পঞ্চদশ শতাব্দীর মধ্যভাগে নির্মিত হয়। শুরু থেকেই এটি ইসলাম ধর্মাবলম্বীদের ধর্মীয় আচার ও উপাসনার পবিত্র স্থান হিসেবে ব্যবহৃত হয়ে আসছে। ১৯৯৯ সাল পর্যন্ত মসজিদটিতে সামান্য কিছু হস্তক্ষেপ করা হলেও এর কিছু মূল স্থাপত্য বৈশিষ্ট্য সংরক্ষিত ছিল।
গাজী মেহমেত পাশার মসজিদ

গাজী মেহমেত পাশার মসজিদ () (বাইরাকলি মসজিদ () নামেও পরিচিত) প্রিজরেন শহরে অবস্থিত একটি মসজিদ। এটি কসোভোর প্রাচীনতম ইসলামী উপাসনালয়গুলোর একটি। এর নির্মাণকাজ শুরু হয় ১৫৬১ সালে এবং শেষ হয় ১৫৭৩ সালে। মসজিদটি একটি কমপ্লেক্সের অংশ। সেখানে একটি মসজিদ, একটি গ্রন্থাগার, একটি মক্তব এবং মাদ্রাসা, একটি জনস্নানাগার, আবাসিক ভবনসহ প্রায় ১৫০ মিটার ব্যাসার্ধের মধ্যে বিভিন্ন ভবন অন্তর্ভুক্ত ছিল। প্রিজরেনের লীগ জাদুঘর বর্তমানে এই কমপ্লেক্সের একটি ভবন হিসেবে ব্যবহৃত হয়। এই কমপ্লেক্সটি লুমবার্ধি ই প্রিজরেনিত নদীর অপর পাশে প্রিজরেন দুর্গের বিপরীতে অবস্থিত। মসজিদটির ভিত্তি চতুষ্কোণ এবং এতে অসংখ্য জানালা রয়েছে। এর মূল মিহরাব ও মিম্বর মার্বেল দিয়ে নির্মিত।
এই মসজিদটি ওয়াক্‌ফের মাধ্যমে দুকাগিনজাদে গাজী মেহমেত পাশা নির্মাণ করেন। তিনি দুকাগিনজাদে আহমেদ পাশার প্রপৌত্র ছিলেন। মসজিদের আঙিনায় তাঁর ভবিষ্যৎ সমাধিস্তম্ভ নির্মাণ করা হলেও, তিনি প্রায় ১৫৯৪–৯৬ সালের দিকে হাঙ্গেরিতে মৃত্যুবরণ করায় এটি ব্যবহার করা হয়নি।
ইসলাম এবং সহিংসতা

ইসলামে রাজনৈতিক ও ধর্মীয় উদ্দেশ্যপ্রণোদিত সহিংসতার ব্যবহার ইসলামের প্রাথমিক ইতিহাস পর্যন্ত বিস্তৃত। ইসলামের উৎপত্তি ইসলামী নবী হযরত মুহাম্মদ, তাঁর সাহাবীগণ এবং ৭ম, ৮ম ও ৯ম শতকের প্রথম দিকের খলিফাদের আচরণ, উক্তি ও নির্দেশনার মধ্যেই নিহিত। মূলধারার ইসলামি আইন সহিংসতার ব্যবহারের জন্য বিস্তারিত নিয়মাবলি নির্ধারণ করে দেয়, যার মধ্যে শারীরিক শাস্তি ও মৃত্যুদণ্ডের বিধান, এবং কখন, কিভাবে ও কার বিরুদ্ধে যুদ্ধ করা যাবে—এই সংক্রান্ত নিয়মাবলি অন্তর্ভুক্ত রয়েছে।
শরিয়া আইন ইসলামি ধর্মীয় নির্দেশনার ওপর ভিত্তি করে গঠিত একটি মৌলিক আইনব্যবস্থা, যার মূল উৎস কুরআন এবং নবী মুহাম্মদ (সা.)-এর হাদিস ও সুন্নাহ। যেসব বিষয়ে এসব মূল উৎসে সরাসরি নির্দেশনা নেই, সেসব ক্ষেত্রে শরিয়া নির্ধারিত হয় ইজমা (সাহাবিদের ঐকমত্য), কিয়াস (তুলনামূলক উপমা), ইস্তিহসান (ইসলামের কল্যাণে বিচারবিবেচনামূলক রায়) ও উরফ (সাংস্কৃতিক রীতি) দ্বারা। সুন্নি ও শিয়া মতের মধ্যে এবং হানাফি, মালিকি, শাফিই, হাম্বলি ও জাফারি মতবাদের মধ্যে শরিয়া নির্ধারণের পদ্ধতিতে পার্থক্য রয়েছে। বিশ্বের অনেক মুসলিম দেশে, যেমন সৌদি আরব, সুদান, ইরান, ইরাক, ব্রুনাই, সংযুক্ত আরব আমিরাত, কাতার, ইয়েমেন, মৌরিতানিয়া, পাকিস্তান ও আফগানিস্তানে শরিয়া আইন সম্পূর্ণ বা আংশিকভাবে প্রয়োগ হয় এবং শিরশ্ছেদ, চাবুক মারা বা প্রস্তরাঘাতের মতো শাস্তি এখনো ব্যবহৃত হয়। ইসলামপন্থী আন্দোলনগুলোর দীর্ঘদিনের লক্ষ্য শরিয়া আইন প্রতিষ্ঠা হলেও তা বিতর্ক, সহিংসতা ও যুদ্ধের জন্ম দিয়েছে। মানবাধিকার, নারী অধিকার, চিন্তার স্বাধীনতা ও ধর্মনিরপেক্ষ শাসনব্যবস্থার সঙ্গে শরিয়ার সামঞ্জস্য নিয়ে আজও তীব্র বিতর্ক রয়েছে।
ইসলামী সন্ত্রাসবাদ বলতে ধর্মীয় উদ্দেশ্যপ্রণোদিত এমন সন্ত্রাসবাদকে বোঝানো হয়, যা মুসলিম গোষ্ঠী বা ব্যক্তি দ্বারা সংঘটিত হয় এবং যারা ইসলামী, ইসলামী মৌলবাদী বা ইসলামপন্থী উদ্দেশ্য বা লক্ষ্য, যেমন দাসপ্রথা পুনঃপ্রতিষ্ঠা ও বাস্তবায়নের কথা বলে। সাম্প্রতিক কয়েক দশকে ইসলামী সন্ত্রাসবাদের ঘটনা বৈশ্বিক পর্যায়ে দেখা গেছে—শুধু আফ্রিকা ও এশিয়ার মুসলিম সংখ্যাগরিষ্ঠ দেশগুলোতেই নয়, বরং ইউরোপ, রাশিয়া ও যুক্তরাষ্ট্রেও। এসব হামলার লক্ষ্য হয়েছে মুসলিম না-হওয়া ব্যক্তিরা এবং এমনকি মুসলিম সম্প্রদায়ের ভেতরের কিছু অংশও, যাদের তারা মুনাফিক বলে বিবেচনা করে। যেসব মুসলিম সংখ্যাগরিষ্ঠ অঞ্চলে এই সন্ত্রাসবাদ সবচেয়ে বেশি বিস্তার লাভ করেছে, সেখানে এসব জঙ্গিদের মোকাবেলায় সশস্ত্র স্বাধীন প্রতিরোধ গোষ্ঠী, রাষ্ট্রীয় বাহিনী ও তাদের মদদপুষ্ট শক্তি এবং রাজনৈতিকভাবে উদারপন্থী মুসলিম বিক্ষোভকারীরা সক্রিয় হয়ে উঠেছে।
ঘামকোল শরীফ মসজিদ

সেন্ট্রাল জামে মসজিদ ঘামকোল শরীফ ইংল্যান্ডের বার্মিংহামের স্মল হিথ এলাকায় অবস্থিত একটি সুন্নি মসজিদ।
"মুসলিমস ইন ব্রিটেন" নামক ওয়েবসাইট ঘামকোল শরীফ মসজিদকে সূফি – বেরেলভী হিসেবে শ্রেণিবদ্ধ করেছে।
এই মসজিদের নির্মাণ কাজ শুরু হয় ১৫ মার্চ ১৯৯২ তারিখে, রমজানে। নির্মাণকালীন প্রতিরাতে একজন হাফেজ নির্মাণস্থলে কুরআন শরীফ তিলাওয়াত করতেন। নির্মাণ কাজ শেষ হয় ১৯৯৬ সালে। মসজিদটিতে একসঙ্গে প্রায় ৬,০০০ জন মানুষ নামাজ পড়তে পারেন।
এই মসজিদের নাম রাখা হয়েছে এক সূফি দরবেশের আবাসস্থল পাকিস্তানের উত্তরাঞ্চলের কোহাটের নিকটবর্তী ঘামকোল শরীফের নামে। সূফি দরবেশ জিন্দা পীর সাহেবের অনুসারীরা একাধিক দেশে রয়েছেন, বিশেষ করে যুক্তরাজ্যে।
হামাম মসজিদ

হামাম মসজিদ পেজাতে, কসোভোতে অবস্থিত একটি সাংস্কৃতিক ঐতিহ্যবাহী স্থাপনা।
প্রায় ১৫৮৭ সালে নির্মিত এই মসজিদ হাজি বেইয়ের "হামাম" ও শহরের প্রাচীনতম আলবেনীয় ভাষার বিদ্যালয়ের কাছে অবস্থিত। এটি বুলা জাদে হাসান নামেও পরিচিত। ১৮৯০ সালে এবং প্রথম বিশ্বযুদ্ধের সময় এটি আগুনে পুড়ে যায়। তবে যুদ্ধের পাঁচ বছর পর এটি পুনর্নির্মাণ করা হয়। মসজিদের প্রাঙ্গণে বিভিন্ন সময়কালের কবর রয়েছে। মূল বারান্দার ডানদিকে ছিল একটি "শাদিরভান" (ওজুর ঝরনা)। ভিতরে রয়েছে নামাজের কক্ষ, একটি "মুয়াজ্জিন মহফিলি" (আজানের বারান্দা), একটি "মিম্বর" (ইমাম এর জন্য মঞ্চ), এবং মিনার যাওয়ার প্রবেশদ্বার। মিনারটি পাথরে খোদাই করা, এতে ১২টি কোণা রয়েছে এবং প্রতিটিতে একটি করে খিলান আছে। ভবনটির মোট আয়তন । বারান্দাটি সাম্প্রতিক সংযোজন, এবং সমগ্র স্থাপনাটি আশেপাশের পরিবেশের সঙ্গে সামঞ্জস্য রেখে ব্যাপকভাবে সংস্কার করা হয়েছে। সর্বশেষ সংস্কার কাজ হয় ১৯৯৯ সালের কসোভো যুদ্ধে আগুনে পুড়ে যাওয়ার পর ২০০১ সালে।
হারো সেন্ট্রাল মসজিদ

হারো সেন্ট্রাল মসজিদ একটি সুন্নি মসজিদ ও ইসলামী সম্প্রদায়কেন্দ্র। এটি ইংল্যান্ডের হারোতে অবস্থিত। বর্তমান কেন্দ্রটি ২০১১ সালে ৩৪, স্টেশন রোডে খোলা হয় যেটি হারো সিভিক সেন্টারের পাশেই এবং ওয়েল্ডস্টোনের শহরকেন্দ্রের সামান্য দক্ষিণে অবস্থিত। এই উদ্দেশ্যনির্ভর স্থাপনাটি পূর্বের একটি বাড়িভিত্তিক মসজিদের পরিবর্তে নির্মিত হয়। এটি ৩৬, স্টেশন রোডে অবস্থিত ছিল। এই বাড়িটি ১৯৮৫ সাল থেকে মসজিদের জন্য ব্যবহৃত হতো।
ইসলাম-আগার মসজিদ

ইসলাম-আগার মসজিদ () হলো সার্বিয়ার নিশে একমাত্র "কার্যকর" মসজিদ। নিশ দুর্গে আরেকটি মসজিদ রয়েছে যেটি একটি গ্যালারিতে রূপান্তরিত হয়েছে এবং বিশ্ববিদ্যালয়ের রেক্টোরেটের পাশে আরেকটি মসজিদ আছে এবং এটই ১৯৪৪ সালে শহরে অ্যাংলো-আমেরিকান বোমাবর্ষণের সময় ক্ষতিগ্রস্ত হয়েছিল।
এটি ১৭২০ সালে নির্মিত হয় এবং ১৮৭০ সালে পুনর্গঠিত হয়। উসমানীয় শাসনামলে নিশে প্রায় বিশটি মসজিদ ছিল। তার মধ্যে এটি একমাত্র বর্তমানে ব্যবহৃত মসজিদ। ২০০৪ সালের ১৭ মার্চ দাঙ্গার সময় এটি অগ্নিসংযোগের শিকার হয়েছিল এবং ২০১৩ সালের আগস্ট মাসে এটিকে মূল নকশা অনুযায়ী পুনর্গঠন করা হয়।
জামে মসজিদ, ব্ল্যাকবার্ন

জামে মসজিদ (জামে মসজিদ ইসলামিক কালচারাল সেন্টার নামেও পরিচিত) যুক্তরাজ্যের ইংল্যান্ডে ল্যাঙ্কাশায়ারের ব্ল্যাকবার্নে ল্যাম্বার্ট স্ট্রিটে অবস্থিত একটি মসজিদ।
এই মসজিদের প্রতিষ্ঠা ১৯৬২ সালে একটি বাড়ি থেকে শুরু হয়। সেখানে দুটি টেরেস ঘর অন্তর্ভুক্ত ছিল এবং পরবর্তীতে এটি কয়েকবার সম্প্রসারিত হয়। এটি ল্যাঙ্কাশায়ারের প্রথম মসজিদে পরিণত হয় এবং ব্ল্যাকবার্নের সরকারি কেন্দ্রীয় মসজিদ হিসেবে স্বীকৃতি পায়।
কাতিপ সিনান চেলেবি মসজিদ

কাতিপ সিনান চেলেবি মসজিদ (), ("কাতিপ চেলেবি" () নামেও পরিচিত) প্রিজরেন, কসোভো এর আদম জাশারি স্ট্রিটে অবস্থিত। "কাতিপ" শব্দের অর্থ তুর্কি ভাষায় "সচিব"। মনে করা হয় মসজিদটি কাতিপ চেলেবি এর নামে রাখা হয়েছে। আবার এমনও হতে পারে যে ওহরিড এর প্লাওশনিক মসজিদের মতো এর নাম সিনানেদ্দিন ইউসুফ চেলেবি, অর্থাৎ ওহরিজাদে পরিবারের সিনান চেলেবির সংক্ষিপ্ত রূপের নামে রাখা হয়েছে।
মনে করা হয় এটি ১৫৯১ সালে নির্মিত হয়েছিল। একটি শিলালিপি অনুসারে, ১৮৯৩-৯৪ সালে এটি মেরামত করা হয়েছিল।
খান মসজিদ

রাশিয়ার কাসিমভে অবস্থিত খানের মসজিদ মধ্য রাশিয়ার প্রাচীনতম একটি মসজিদ। এটি ১৫ ও ১৬ শতকের কাসিম খানাত এর সময়কার মসজিদ। কাদির আলীর মতে, ১৬ শতকের মাঝামাঝি কোনো এক সময়ে শাহগালি এই ইটের মসজিদটি নির্মাণ করেছিলেন। অন্যরা মনে করেন মসজিদটি কাসিম খান এর শাসনামলের। ১৭০২ সালে পিটার দ্য গ্রেট এর নির্দেশে মূল ভবনটি ভেঙে ফেলা হয়েছিল। তবে এর প্রশস্ত পাথরের মিনারের অস্তিত্ব এখনও টিকে আছে।
বর্তমান মসজিদটি ১৭৬৮ সালে পুরনো মিনারের পাশে নির্মিত হয়েছিল। স্থানীয় তাতার অভিজাতরা ১৮৩৫ সালে একটি দ্বিতীয় তলা যোগ করেন। ওকা নদীর সামান্য কাছেই আরেকটি স্থানীয় ঐতিহাসিক নিদর্শন, ১৬ শতকের মাঝামাঝি সময়ের শাহগালি'র সমাধিস্তম্ভ অবস্থিত। ১৯৩০ এর দশক থেকে খানের মসজিদটিকে একটি সর্বসাধারণের জাদুঘর হিসেবে মনোনীত করা হয়েছে।
মিনারের সরল নকশা এর অলঙ্কারবিহীন দেয়াল, দক্ষিণ চীনের গুয়াংজুর হুয়াইশেং মসজিদ এর বিখ্যাত গুয়াংতা মিনারের কথা মনে করিয়ে দেয়।
কুচানস্কা মসজিদ

কুচানস্কা মসজিদ () রোজা জে এর সাংস্কৃতিক ঐতিহ্যের অংশ। কুচি অঞ্চল থেকে আগতদের নামে নামকরণ করা কুচানস্কা মাহাল্লার বিশ্বাসীদের দ্বারা ১৮৩০ সালে এটি নির্মিত হয়েছিল। রোজা জে এর অন্যান্য কিছু মসজিদের বিপরীতে এটি তার আসল রূপে সংরক্ষিত আছে। রোজা জে এর ইতিহাসে অন্যতম প্রভাবশালী ব্যক্তি, ইয়াকুপ এফ. কার্দোভিচ এই মসজিদের জন্য জমি দান করেছিলেন।
মসজিদের কাঠামোতে এই অঞ্চলের মসজিদগুলির জন্য ব্যবহৃত একটি আদর্শ ভিত্তি এবং কাঠের একটি গ্যালারি, ছাদ এবং কাঠের মিনার রয়েছে। কাঠটি বোরোভিনা (পাইন) হিসাবে লিপিবদ্ধ করা হয়েছে। মসজিদটি বেশ কয়েকটি সংস্কারের মধ্য দিয়ে গেছে এবং খোলা গ্যালারিটি কাঁচ দিয়ে ঘেরা হয়েছে। তবুও, এটি যেভাবে নির্মিত হয়েছিল সেই রূপের বেশিরভাগ অংশই সংরক্ষিত আছে।
নভোগ্রুদক মসজিদ

নভোগ্রুদক মসজিদ (, ) বেলারুশের গ্রোডনো অঞ্চলের নভোগ্রুদকে অবস্থিত একটি কাঠের মসজিদ।
এটি দ্বিতীয় পোলিশ প্রজাতন্ত্র এর বৃহত্তম লিপকা তাতার মসজিদ ছিল। ২২ সেপ্টেম্বর ১৯২৯-এর পর, পোলিশ রাষ্ট্রপতি ইগনাচি মোসিকি এর মতো একজন পোলিশ ঊর্ধ্বতন রাষ্ট্রীয় কর্মকর্তার পরিদর্শন করা প্রথম মসজিদ ছিল এটি।
দ্বিতীয় বিশ্বযুদ্ধ এর পরে মসজিদটিকে একটি আবাসিক ভবনে রূপান্তরিত করা হয়েছিল (মিনার এবং টাওয়ার ধ্বংস করা হয়েছিল)। ১৯৯০-এর দশকে, তাতার মসজিদটি পুনর্নির্মাণের প্রচেষ্টা বৃদ্ধি পায়। মসজিদটি ১৯৯৭ সালে পুনরায় খোলা হয়।
নুর মসজিদ, ক্রলি

নূর মসজিদ ইংল্যান্ড এর পশ্চিম সাসেক্স বরোর ক্রলিতে অবস্থিত একটি মসজিদ। মসজিদটি ১৮ জানুয়ারী ২০১৪ সালে খোলা হয়েছিল।
মসজিদটি পূর্বে একটি পেন্টেকস্টাল গির্জা ছিল। এটি ২০১৪ সালে অধিগ্রহণ করা হয়েছিল। এটি সংস্কার করা হয়েছিল এবং ২০১৪ সালের জানুয়ারিতে আহমদিয়া মুসলিম সম্প্রদায় এর খলিফা মির্জা মসরুর আহমদ মসজিদ হিসাবে উদ্বোধন করেন।
মাহমুদ মসজিদ (মালমো)

মাহমুদ মসজিদ () সুইডেন এর স্কোন কাউন্টি এর মালমোতে অবস্থিত একটি মসজিদ।
মসজিদের নির্মাণ কাজ ১৯৯৯ সালে শুরু হয়েছিল। মির্জা মসরুর আহমদ এর দেওয়া শুক্রবার খুতবার সময় ২০১৬ সালের ১৩ মে আনুষ্ঠানিকভাবে মসজিদটি খোলা হয়েছিল এবং মালমো সিটি কাউন্সিল এর চেয়ারপার্সনের উপস্থিতিতে একদিন পর একটি অনুষ্ঠানের মাধ্যমে উদ্বোধন করা হয়েছিল।
২,০০০ মি মসজিদ কমপ্লেক্সে দুটি শয়নকক্ষের বাসস্থান, একটি স্পোর্টস হল, অফিস এবং একটি গ্রন্থাগার সহ ৫টি ভবন রয়েছে। মসজিদটিতে দুটি নামাজের হল রয়েছে, একটি পুরুষদের জন্য এবং অন্যটি মহিলাদের জন্য। সব মিলিয়ে, মসজিদটিতে ১,৭০০ জন উপাসকের স্থান সংকুলান হতে পারে। এটি এসইকে ৩৭.৫ মিলিয়ন টাকার মোট ব্যয়ে নির্মিত হয়েছিল।
মেট পোডুজেভা মসজিদ

মেট পোডুজেভা মসজিদ উত্তর-পূর্ব কসোভোতে অবস্থিত একটি মসজিদ। মসজিদটি পোডুজেভ শহরের কেন্দ্রস্থলে এবং লাপী নদীর তীরের কাছে অবস্থিত।
পুরাতন মসজিদ, উফা

উফার পুরনো মসজিদ (সাধারণত তুকায়েভ মসজিদ নামে পরিচিত) রাশিয়ার উফাতে অবস্থিত।
১৮২৭ সালে এর নির্মাণ কাজ শুরু হয়েছিল। এটি ওরেংবুর্গ মুসলিম আধ্যাত্মিক পরিষদ-এর দ্বিতীয় মুফতি গাবদেসাল্লাম গাবদ্রাখিমভ (১৭৬৫-১৮৪০) দ্বারা শুরু হয়েছিল।
উফা শহরে প্রথম স্থায়ী মসজিদ ১৮৩০ সালে ফ্রোলভস্কায়া স্ট্রিটে (পরে তুকায়েভ স্ট্রিট নামকরণ করা হয়) নির্মিত হয়েছিল।
১৮৮৭ সালে একটি মাদ্রাসা খোলা হয়েছিল।
১৯২০ সাল পর্যন্ত এই ভবনটি রাশিয়ার প্রধান মসজিদ ছিল।
১৯৬০ থেকে ১৯৯২ সালের মধ্যে এটি শহরের একমাত্র সক্রিয় মসজিদ ছিল।
স্থানীয় ইমাম জিহানগির আবিজগিলদিন ১৯৩৭ সালে এনকেভিডি দ্বারা গ্রেপ্তার ও মৃত্যুদণ্ড কার্যকর করা হয়েছিল।
রিজেকা মসজিদ

রিজিকা মসজিদ (ক্রোয়েশীয় এবং বসনীয়: "Džamija u Rijeci") ক্রোয়েশিয়ার রিজিকাতে অবস্থিত একটি মসজিদ। এটি ২০০৯ থেকে ২০১৩ সালের মধ্যে নির্মিত হয়েছিল।
মসজিদটি ইসলামিক সাংস্কৃতিক কেন্দ্রের অংশ এবং এটি ১০,৮১৬ বর্গমিটার জমিতে নির্মিত এবং এটি নিজেই ৫,২৯১ বর্গমিটার (৩,৬১২ বর্গমিটার আবদ্ধ স্থান) জুড়ে বিস্তৃত।
মসজিদের গম্বুজটি পাঁচটি পৃথক অংশে তৈরি এবং দৃশ্যত একটি একক বস্তু গঠন করে। প্রকল্পটি মূলত একজন স্থপতি নয়, একজন ভাস্কর দ্বারা ডিজাইন করা হয়েছিল; দুসান জামোনজা প্রথমে মসজিদের একটি ক্ষুদ্র মডেল তৈরি করেছিলেন। তার মডেলটিকে বাস্তবে রূপ দিতে স্থপতি ব্র্যাঙ্কো ভুকিনোভিচ এবং ডার্কো ভ্লাহোভিচের সাথে সহযোগিতা করার আগে।
পুরো প্রকল্পের জন্য ৭৬ মিলিয়ন ক্রোয়েশীয় কুনা খরচ হয়েছে। সেখানে কাতার রাষ্ট্রের উল্লেখযোগ্য অবদান রয়েছে। ক্রোয়েশীয় গণমাধ্যম ভবনটিকে ইউরোপ-এর অন্যতম সুন্দর মসজিদ হিসেবে বর্ণনা করেছে।
বাদিস, মরক্কো

বাদিস ছিল মরক্কোর একটি শহর। এটি তেতুয়ান থেকে ১১০ কিলোমিটার দক্ষিণ-পূর্বে ঘোমারা এবং রিফ অঞ্চলের মধ্যবর্তী স্থানে অবস্থিত ছিল। এখানকার এলাকায় বানু ইয়াত্তুফাত (আইত ইয়িতুফুত) বসবাস করত।
বাদিস নেকোরের রাজ্যের অন্তর্ভুক্ত ছিল এবং পরে ইদরিসীয়, আলমোরাভিদ, আলমোহাদ, ও মারিনিদদের শাসনে আসে। শেষ তিনটি রাজবংশ এটিকে একটি নৌঘাঁটি হিসেবে ব্যবহার করত। এটি মারিনিদ সুলতান আবু সাঈদের () শাসনামলে কিছুটা গুরুত্ব পেয়েছিল এবং মেলিল্লা ও লারাশ-এর মতো ১০০০ দিনার কর প্রদান করত। এখানে একটি অস্ত্রাগার এবং জাহাজ নির্মাণের ঘাঁটি ছিল। শহরের মানুষ মাছ ধরে জীবিকা নির্বাহ করতো। কোন কোন অধিবাসী জলদস্যুবৃত্তি বেছে নিয়েছিল। এটি রিফ অঞ্চলের গভর্নরের আসন ছিল, যিনি সমগ্র উপকূল ও কিছু অভ্যন্তরীণ গোত্র (বুককুয়া, বানু মানসুর, বানু খালিদ, বানু ইয়াদির)-এর উপর কর্তৃত্ব করতেন। লিও আফ্রিকানাস শহরটি পরিদর্শন করেছিলেন। এটিতে প্রায় ৬০০টি পরিবার বসবাস করত বলে তিনি উল্লেখ করেছিলেন।
এলাকাটির প্রায় ১০০ মিটার দূরে দুটি শিলাময় দ্বীপ আছে, যার মধ্যে সবচেয়ে বড়টি "হাজার বাদিস" নামে পরিচিত (যা স্প্যানিশরা পেনোন দে ভেলেজ নামে অভিহিত করে)। স্প্যানিশরা এটি ১৫০৮ সালে দখল করে, যা ১৫২০ সাল পর্যন্ত স্থায়ী ছিল। ১৫২৬ সালে ওয়াট্টাসিদ সুলতান আবু হাসুন (যিনি তার ভাইয়ের হাতে সিংহাসনচ্যুত হন) রিফ অঞ্চলকে একটি উপাধিস্বরূপ ভূসম্পত্তি হিসেবে লাভ করেন। তার রাজধানী ছিল বাদিস (এই কারণেই তাকে আল-বাদিসি বলা হয়)। ১৫৫৪ সালে তিনি শহরটি এবং দ্বীপটি ওসমানীয় মিত্রদের কাছে হস্তান্তর করেন। তারা এটি জিব্রাল্টার প্রণালীতে জলদস্যুদের ঘাঁটি হিসেবে ব্যবহার করতো। সাআদিয় সুলতান আবদাল্লাহ আল-গালিব এই জলদস্যু কার্যকলাপ ও ওসমানীয়দের উপস্থিতিকে হুমকি হিসেবে দেখেন, কেননা এটি তার রাজ্য দখলের জন্য একটি ঘাঁটি হিসেবে ব্যবহার হতে পারত। তাই ১৫৬৪ সালে তিনি শহরটি ও দ্বীপটি স্পেনের কাছে হস্তান্তর করেন এবং মরক্কান বাসিন্দাদের সেখান থেকে সরিয়ে নেওয়া হয়। শহরটি পরিত্যক্ত হয়ে পড়ে এবং দ্রুত ধ্বংসপ্রাপ্ত হয়। শিলাখণ্ডটি এখনো স্পেনীয়দের অধীনে রয়েছে, যা পেনোন দে ভেলেজ দে লা গোমেরা নামে পরিচিত।
খান আসাদ পাশা

খান আসাদ পাশা () পুরাতন শহরের দামেস্ক-এ অবস্থিত বৃহত্তম সারাইখানা ()। এটির আয়তন । এটি আল-বুযুরিয়া সুক বরাবর অবস্থিত। ১৭৫১–৫২ সালে আসআদ পাশা আল-আজম (দামেস্কের গভর্নর) দ্বারা এটি নির্মিত ও নামাঙ্কিত। খান আসআদ পাশাকে দামেস্কের অন্যতম উৎকৃষ্ট খান হিসেবে বর্ণনা করা হয়েছে। এটি শহরের সবচেয়ে "মহৎ" স্থাপত্যকর্ম হিসেবে বিবেচিত।
উসমানীয় যুগ জুড়ে এটি বাগদাদ, মসুল, আলেপ্পো, বেইরুট এবং মধ্যপ্রাচ্যের অন্যান্য স্থান থেকে আগত কাফেলার আবাসস্থল ছিল। সময়ের খ্যাতনামা বণিকদের জন্য এখানে কক্ষ ভাড়া দেওয়া হতো।
খানের নকশায় আটটি ছোট গম্বুজ এবং একটি বৃহৎ কেন্দ্রীয় উন্মুক্ত অংশ রয়েছে, যা পারস্য স্থাপত্যের অনুরূপ। এই আটটি গম্বুজ শিয়া ঐতিহ্যের প্রতিফলন। এর আবদ্ধ উঠোনে উচ্চ ছাদ রয়েছে যা গ্রীষ্মের তাপ ও শীতের ঠাণ্ডা থেকে রক্ষা করত।
এই -এর পুনর্নির্মাণ আগা খান স্থাপত্য পুরস্কার অর্জন করেছে।
রমজান হাউস

রমজান হাউস বা হাজ্জ ইসমাইল রমাদান হাউস (১২শ হিজরি শতাব্দী / ১৮শ খ্রিস্টাব্দ) মিশরের রশিদ শহরের অন্যতম প্রধান ঐতিহাসিক বাড়ি।
এটি ১৮শ শতাব্দীতে মিশরে ফরাসি অভিযানের সময় নির্মিত হয়। এটি দেহলিজ আল-মালিক রোডে অবস্থিত এবং চার তলা বিশিষ্ট, যা উত্তর ও পশ্চিম দিক থেকে দুটি সম্মুখভাগে উন্মু‌ক্ত। উত্তর দিকের সম্মুখভাগে তিনটি প্রবেশদ্বার রয়েছে, যার প্রথমটি দিয়ে বাড়ির ভিতরে প্রবেশ করা যায়। এটি একটি বিশিষ্ট প্রবেশদ্বার যার মাঝে একটি কুলুঙ্গিসহ দরজা রয়েছে। দ্বিতীয় প্রবেশদ্বারটি একটি দ্বিপত্র দরজাসহ কেন্দ্রে অবস্থিত। এ প্রবেশদ্বারটি দ্বারা ওয়াকফে প্রবেশ করা যায়। এই দুই প্রবেশদ্বার খোদাইকৃত ইট দ্বারা সজ্জিত যা ধাপ ধাপ আকৃতির (পানির পাত্র) ন্যায়। তৃতীয় দরজাটি দিয়ে ঝর্ণা কক্ষের দিকে যাওয়া যায় এবং এটিও খিলানযুক্ত।
তিন তলার সম্মুখভাগ তিনটি উল্লম্ব ভাগে বিভক্ত। এর সম্মুখভাগে বিভিন্ন কাঠের জালি (সিস্টার্ন, মিমুনি, মাকালি) সহ জানালা ও স্কাইলাইট রয়েছে। বাড়ির অফিস অংশে বিভিন্ন কক্ষ (হাওয়াসিল) রয়েছে যা আচ্ছা‌দিত গম্বুজ দ্বারা ঢাকা রয়েছে। অফিসটি একটি উন্মুক্ত অংশে শেষ হয়, যা বাড়ির পিছনের জানালাগুলির মাধ্যমে দৃশ্যমান হয়।
প্রথম তলায় মাঝখানে একটি হলঘর রয়েছে, যার দুই পাশে দুটি ইওয়ান রয়েছে। প্রথমটি উত্তর দিকের রাস্তায় মুখ করে অবস্থিত এবং এর পেছনে একটি দ্বৈত জানালা রয়েছে। দ্বিতীয়টি উঠানের দিকে মুখ করে অবস্থিত। পূর্ব ও পশ্চিম পাশের কক্ষগুলো হলঘরের সাথে দরজা দ্বারা সংযুক্ত। উত্তর-পূর্ব কোণে প্রথম তলার শৌচাগার অবস্থিত।
দ্বিতীয় তলায় মাঝখানে একটি হল রয়েছে যার পাশে সিস্টার্নের মুক্তার জন্য একটি সংরক্ষণ কক্ষ রয়েছে। পশ্চিম পাশে একটি সিঁড়ি রয়েছে যা দিয়ে গোপন তলায় পৌঁছানো যায়। তৃতীয় তলার মাঝখানে একটি র‍্যাটল (বাতাস চলাচলের স্থান) এবং ঘরের বাথরুম সংযুক্ত, যা দক্ষিণ-পূর্ব কোণে অবস্থিত।
মক্তব আনবার

মাকতাব আনবার () সিরিয়ার পুরনো দামেস্কের কেন্দ্রে অবস্থিত একটি গৃহ। এই গৃহটি ১৯ শতকের মাঝামাঝি সময়ে একজন স্থানীয় ইহুদি বিশিষ্ট ব্যক্তি মি. আনবারের একটি ব্যক্তিগত বাসস্থান হিসেবে নির্মিত হয়েছিল। পরবর্তীতে মি. আনবার দেউলিয়া হয়ে যাওয়ার পর অটোমান সরকার এটিকে বাজেয়াপ্ত করে।
গৃহটি তিনটি প্রাঙ্গণকে ঘিরে নির্মিত হয়েছে। প্রথমে আনুষ্ঠানিক অভ্যর্থনা প্রাঙ্গণ অবস্থিত, এর পেছনে আকর্ষণীয় মহিলা প্রাঙ্গণ এবং সবশেষে স্পার্টান ধাঁচের চাকরদের প্রাঙ্গণ। নির্মাণ ব্যয় বেশি হওয়ায় বাড়ির মালিক এটি দামেস্ক সিভিল প্রিপারেটরি স্কুলে রূপান্তর করেন, যা ছিল দামেস্কের জমিদার শ্রেণির পরিবারের সন্তানদের জন্য নিবেদিত একটি মর্যাদাপূর্ণ, ব্যয়বহুল, বেতনভিত্তিক স্কুল। ফিলিপ খুরি-এর মতে অনেক সিরীয় জাতীয়তাবাদী নেতা (যারা ১৯২৮ সাল থেকে ফরাসিদের দ্বারা নিয়োজিত হয়েছিলেন এবং ১৯৪৬ সালে স্বাধীনতা পর্যন্ত কাজ করেছিলেন) মাকতাব আনবারের স্নাতক ছিলেন। এই গৃহটি সংস্কৃতি মন্ত্রণালয় ১৯৭৬ সালে পুনরুদ্ধার করে। বর্তমানে এখানে একটি গ্রন্থাগার, প্রদর্শনী হল, জাদুঘর এবং হস্তশিল্প কর্মশালা রয়েছে।
এল গৌর, মরক্কো

এল গৌর (অথবা বাজিনা দ্যু গৌর) একটি প্রাচীন প্রত্নতাত্ত্বিক স্থান যা মরক্কোর উত্তরাঞ্চলের ফাস-মেকনেস অঞ্চলে অবস্থিত। অনুমান করা হয় যে, এই স্থানটি খ্রিস্টপূর্ব ৪র্থ হতে ২য় শতাব্দীর মধ্যে কোনো এক সময় নির্মিত হয়েছিল।
এটি "সুক জেমা এল গৌর" এ২ মোটরওয়ের দক্ষিণে মেকনেস শহর থেকে প্রায় ৩০ কিমি পূর্বে একটি পার্বত্য কৃষিভূমিতে প৭০৫০ এবং প৭০৬৭ রাস্তার সংযোগস্থলে অবস্থিত। "এল গৌর" নামক কাঠামোটি একটি নদী উপত্যকার উপরে গ্রামের জলাধার টাওয়ার থেকে প্রায় ৫০০ মিটার উত্তর-পূর্বে অবস্থিত।
এল গৌর হল একটি বাজিনা (অর্থাৎ একটি কবর টিলা) যা সাধারণত সর্বোচ্চ মর্যাদার ব্যক্তিদের জন্য নির্মিত হত।
এই স্থানটিকে ইউনেস্কোর বিশ্ব ঐতিহ্যর অস্থায়ী তালিকায় ১ জুলাই, ১৯৯৫ তারিখে সাংস্কৃতিক বিভাগে অন্তর্ভুক্ত করা হয়।
সুইরা গুয়েদিমা

সুইরা গুয়েদিমা (পূর্ব নাম: আগুজ) মরক্কোর একটি শহর, যা সাফি শহরের ৩৬ কিমি দক্ষিণে আটলান্টিক উপকূলে তেনসিফত নদীর মোহনায় অবস্থিত।
"গুয়েদিমা" নামটি "গুয়েদিমা", "কদিমা", "ক্বাদিমা" হিসেবেও লেখা হয়। "আগুজ" নামটি "আগুজ", "গুজ" বা "কুজ" হিসেবেও লেখা যায়।
এই শহরটি ১১শ শতকে একটি গুরুত্বপূর্ণ বন্দর ছিল। বন্দরটি স্থলভাগে পূর্বদিকে তিন দিনের পথ দূরে অবস্থিত শহর আগমাতকে সেবা প্রদান করত।
১৫০৬ থেকে ১৫২৫ সালের মধ্যবর্তী সময়ে আগুজের দুর্গটি পর্তুগিজ ঔপনিবেশিক শাসনের একটি ছিটমহল ছিল। আরও কিছু মরক্কান শহরও সে সময় পর্তুগিজদের ছিটমহল ছিল (যেমন সাফিম বা সাফি ১৪৮৮–১৫৪১ সময়জুড়ে একটি ছিটমহল ছিল)।
এটি নিম্নলিখিত পর্তুগিজ ক্যাপ্টেনদের দ্বারা শাসিত হয়েছিল:
ইউলিয়া ভ্যালেন্তিয়া বানাসা

ইউলিয়া ভ্যালেন্তিয়া বানাসা ছিল উত্তর মরক্কোতে অবস্থিত একটি রোমান-বারবারি শহর। এটি মৌরেতানিয়া টিংগিতানা প্রদেশের তিনটি কলোনিয়ার একটি। সম্রাট অগাস্টাস খ্রিস্টপূর্ব ৩৩ থেকে ২৫ সালের মধ্যে অ্যাক্টিয়ামের যুদ্ধে অংশ নেওয়া সৈন্যদের জন্য এটি প্রতিষ্ঠা করেছিলেন। একটি পূর্ব-অস্তিত্বশীল মৌরেতানীয় গ্রামের ওপর এটি প্রতিষ্ঠিত হয়। এই স্থানটিতে প্রকৃতপক্ষে খ্রিস্টপূর্ব ৪র্থ শতক বা তারও আগে থেকে স্থানীয় আমাজিঘ জনগোষ্ঠী বসবাস করতো।
সুন্দর মোজাইক চিত্রকর্ম বিল্ডিংগুলোকে শোভিত করেছিল। বর্তমানে এগুলোর বেশিরভাগই রাবাত প্রত্নতাত্ত্বিক জাদুঘরে সংরক্ষিত আছে।
ইউলিয়া ভ্যালেন্তিয়া বানাসার সমসাময়িক রোমান শহরগুলোর মধ্যে উল্লেখযোগ্য ছিল চেল্লাহ এবং ভোলুবিলিস।
বানাসা থেকে উদ্ধারকৃত বস্তুসমূহ রাবাত প্রত্নতাত্ত্বিক জাদুঘরে প্রদর্শিত আছে।
মাউন্ট হুড ন্যাশনাল ফরেস্ট

মাউন্ট হুন্ড ন্যাশনাল ফরেস্ট মার্কিন যুক্তরাষ্ট্রের ওরেগন রাজ্যে অবস্থিত একটি বিশাল জাতীয় বনভূমি। এই বনভূমিটি প্রাকৃতিক সৌন্দর্য, বহুমুখী জৈববৈচিত্র্য ও বিনোদনমূলক কার্যক্রমের জন্য সুপরিচিত এবং পরিবেশ সংরক্ষণে গুরুত্বপূর্ণ ভূমিকা পালন করে।
মাউন্ট হুন্ড ন্যাশনাল ফরেস্ট ১৯০৮ সালে প্রতিষ্ঠিত হয় এবং এটি ওরেগনের অন্যতম বৃহৎ বনভূমি। এখানে পাহাড়, গভীর জঙ্গল, নদী ও হ্রদের বিস্তৃত পরিসর রয়েছে। বনভূমিটি ইউএস ফরেস্ট সার্ভিস দ্বারা পরিচালিত এবং এটি পরিবেশ, বন্যপ্রাণী ও বায়োডাইভার্সিটির সংরক্ষণে মুখ্য ভূমিকা রাখে।
এই বনভূমির ইতিহাস ১৯ শতকের প্রারম্ভ থেকে শুরু হয়। স্থানীয় উপজাতিরা বহু বছর ধরে এখানে বসবাস করত এবং প্রাকৃতিক সম্পদ ব্যবহার করত। ১৯০৮ সালে জাতীয় বনভূমি হিসেবে ঘোষণার পর, মাউন্ট হুন্ড ন্যাশনাল ফরেস্ট বন্যপ্রাণী ও উদ্ভিদ সংরক্ষণ এবং জনসাধারণের বিনোদনের জন্য এক গুরুত্বপূর্ণ অঞ্চল হিসেবে আত্মপ্রকাশ করে।
মাউন্ট হুন্ড ন্যাশনাল ফরেস্ট ওরেগনের উত্তর-পূর্ব অংশে বিস্তৃত। এখানে মাউন্ট হুন্ড সহ আশেপাশের পর্বতশ্রেণী, হ্রদ, নদী ও বনাঞ্চল রয়েছে। বিভিন্ন ধরনের মাটি ও জলবায়ুর কারণে এই এলাকা অত্যন্ত বৈচিত্র্যময়।
এই বনভূমিতে শতাধিক প্রজাতির গাছ, ফুল ও প্রাণী পাওয়া যায়। এখানে বন্যপ্রাণী যেমন ভালুক, হরিণ, ও নানা প্রজাতির পাখি বিদ্যমান। বনভূমিটি জৈববৈচিত্র্যের জন্য একটি গুরুত্বপূর্ণ সংরক্ষণ ক্ষেত্র হিসেবে বিবেচিত।
মাউন্ট হুন্ড ন্যাশনাল ফরেস্টে পর্যটকদের জন্য নানা ধরনের কার্যক্রম উপলব্ধ:
বিভিন্ন প্রধান সড়ক ও হাইওয়ের মাধ্যমে মাউন্ট হুন্ড ন্যাশনাল ফরেস্টে সহজেই প্রবেশ করা যায়। এলাকার কিছু অংশ রাস্তাঘাটের মাধ্যমে এবং কিছু অংশে হাইক বা বাইসাইকেল করে পৌঁছানো যায়। পর্যটকদের জন্য স্পষ্টভাবে চিহ্নিত সাইনবোর্ড এবং নির্দেশিকা এই এলাকার অ্যাকসেসকে সহজ করে তোলে।
তামনৌগাল্ট

তামনৌগাল্ট একটি কাসবা এবং খেজুর গাছের মরুদ্যান। এটি মরক্কোর আটলাস পর্বতমালার দ্রা নদী উপত্যকায় ওয়ারজাজাত শহরের প্রায় ৭৫ কিলোমিটার দক্ষিণে আগদেজের কাছে অবস্থি‌ত। এখানে একটি বিখ্যাত কাসবা রয়েছে। এই কাসবাটির উত্তরে জবল কিসানে পর্বত বিস্তৃত, যা এই অঞ্চলটির ভূ-দৃশ্যকে প্রভাবিত করে। এটি ছিল মেজগুইতা অঞ্চলের প্রাক্তন রাজধানী এবং পূর্বতন কায়েদদের বাসভবন। এর নামের অর্থ "মিলনস্থল"। প্রতিবছর অক্টোবরের প্রথম সপ্তাহে এখানে "মাউসেম এল্লামা" পালিত হয়। "মাউসেম এল্লামা" একটি সাংস্কৃতিক ও ধর্মীয় উৎসব যা পার্শ্ববর্তী গ্রামগুলোর জন্য নিবেদিত।
কাসবা ছেরার্দা

কাসবা ছেরার্দা () হলো মরক্কোর ফাস শহরের একটি কাসবা, যা ফাস এল-জেদিদের উত্তর প্রান্তে অবস্থিত। আগে এটিকে কাসবা আল-খামিস নামে ডাকা হতো, যার অর্থ "বৃহস্পতিবারের দুর্গ" ()। এর দেয়ালের বাইরে প্রতি বৃহস্পতিবার একটি খোলা বাজার বসত, তাই এর এরূপ নামকরণ করা হয়েছে।
"ছেরার্দা" নামটি একটি আরব গোত্রের নাম থেকে এসেছে, যাদের কায়েদ পূর্বে এই স্থানে গোত্রটির শস্যাগার রক্ষার জন্য একটি কাসবা নির্মাণ করেছিলেন। ১৬৬৬ সালে শহরটি দখলের পর আলাউই সুলতান মুলায় আল-রশিদ বর্তমান কাসবাটি নির্মাণ করেন, যা তাঁর উপজাতীয় সৈন্যদের ("গুইশ" বা "সেনা" গোত্র নামে পরিচিত) আবাসনের জন্য একটি দুর্গ হিসেবে কাজ করত। এটি ৪০০ বাই ৫৫০ মিটার পরিমাপের একটি বড় আয়তাকার এলাকা জুড়ে বিস্তৃত। সুলতান ও তাঁর ভাই মোহাম্মদের মধ্যকার যুদ্ধকালে আশরাফা গোত্র এই দুর্গটি দখল করেছিল, পরে তাদের বিতাড়িত করা হয়। এটি ফাস শহরের সে সকল দুর্গপ্রাচীরগুলোর মধ্যে অন্যতম, যা শহরতলিতে নির্মিত হয়েছিল। বর্তমানে এই কাসবায় একটি হাসপাতাল, একটি উচ্চ বিদ্যালয় রয়েছে। এছাড়াও ১৯৫৯–৬০ সাল থেকে আল-কারাউইয়িন বিশ্ববিদ্যালয়ের একটি শাখা বা সংযুক্তি এখানে অবস্থিত।
কাসবাহ বুলাউয়ান

কাসবাহ বুলাউয়ান () হলো মরক্কোর বুলাউয়ান শহরের একটি কাসবাহ। এটি ওউম এর-রবিয়া নদীর বাঁকে অবস্থিত একটি শিলার ওপর নির্মিত। ২০শ শতকে একজন প্রাচ্যতত্ত্ববিদ এডমঁ দোতে এই কাসবাহর বিস্তারিত বিবরণ প্রদান করেছিলেন।
আনুমানিক ১৭১০ সালের দিকে কাসবাহ বুলাউয়ান নির্মিত হয়েছিল। এটি আলাউই সুলতান ইসমাইল ইবন শরীফের শাসনামলে নির্মিত বহু কাসবাহর মধ্যে অন্যতম হিসেবে বিবেচিত হয়। এটি সে সময় একটি স্থানীয় প্রশাসনিক কেন্দ্র হিসেবে কাজ করত। কাসবাহটি এমন একটি কৌশলগত স্থানে অবস্থিত যা নদীর উপর দৃষ্টি রাখতে সহায়ক। "আল-কুররাসা" নামে পরিচিত একটি কৌশলগত করিডোরের মাধ্যমে সেখানে পৌঁছানো যায়। এই ভবনটি বাইজান্টাইন যুগে নির্মিত অনুরূপ দুর্গের আদলে নির্মিত হয়েছে। আলমোরাভিদ, আলমোহাদ, মারিনিদ এবং সাআদি রাজবংশসহ মাগরেবের বিভিন্ন রাজবংশের মধ্যে কাসবাহ নির্মাণের একটি দীর্ঘ ঐতিহ্য ছিল এবং এই নির্মাণটিকে আলাউই সুলতানের আরেকটি সংযোজন হিসেবে ধরা হয়।
পরবর্তীতে কাসবাহটি পরিত্যক্ত হয়ে যায় এবং বালু দিয়ে ঢেকে যায়। বালুর স্তর কাসবাহর প্রাচীরের সমান উচ্চতায় পৌঁছায় এবং কাসবাহর অভ্যন্তরে থাকা মসজিদসহ কিছু স্থাপনা পুনরুদ্ধার করতে ব্যাপকভাবে বালু অপসারণের প্রয়োজন হয়। পার্শ্ববর্তী এলাকাকে একটি পর্যটন কেন্দ্রে রূপান্তরের উদ্যোগের অংশ হিসেবে সংস্কার কাজটি পরিচালিত হয়েছে। এই উদ্যোগের মধ্যে পরিকাঠামোর উন্নয়ন অন্তর্ভুক্ত রয়েছে।
আগাদির ওউফলা

আগাদির ওউফলার কাসবা ("আগাদির ওউফলা") হলো আগাদির, মরোক্কো-এর একটি ঐতিহাসিক নিদর্শন যা আগাদিরের প্রাচীন শহরকে ধারণ করেছিল। প্রাচীন শহরটির অনেকাংশ শহরটিতে সংঘটিত ভূমিকম্পে ক্ষতিগ্রস্ত হয়। শহরের উত্তরে সমুদ্রপৃষ্ঠ থেকে ২৩৬ মিটার উচ্চতায় বর্তমান বন্দরের কাছাকাছি একটি পাহাড়ের চূড়ায় এই দুর্গটি অবস্থিত।
"আগাদির ওউফলা" হল আগাদির কাসবার স্থানীয় নাম। "আগাদির" শব্দের অর্থ "দুর্গ" এবং "ওউফলা" একটি আমাজিঘ শব্দ যার অর্থ "উপরে"। সুতরাং "আগাদির ওউফলা" অর্থ চূড়ার দুর্গ।
১৬শ শতকের আগে এই স্থানে কোনো জনবসতি ছিল কি না, তা পরিষ্কার নয়। সা'দিরা এই স্থান দুর্গে রূপান্তরিত করার আগে পর্তুগিজ অভিজাত জোয়াও লোপেস দি সেকেইরা ১৫০৫ সালে এই এলাকা দখল করেন। তিনি পাহাড়ের পাদদেশে একটি কাঠের দুর্গ নির্মাণ করেন এবং "সান্তা ক্রুজ দো কাবো দো গুয়ে" নামক একটি পর্তুগিজ উপনিবেশ গড়ে তোলা হয়। ১৫১৩ সালে পর্তুগালের রাজা দুর্গটি কিনে নেন। তাদের উপস্থিতি সুস অঞ্চলের স্থানীয় জনগণের মধ্যে ক্রমবর্ধমান বৈরিতা সৃষ্টি করে। ফলে ১৫৪০ সালে সা'দি সুলতান মুহাম্মদ আল-শাইখ শহরের ওপরের মূল পাহাড়টি দখল করেন এবং আর্টিলারি বসিয়ে পর্তুগিজ দুর্গ আক্রমণের প্রস্তুতি নেন। অবরোধ শুরু হয় ১৫৪১ সালের ফেব্রুয়ারিতে এবং মার্চ মাসে সফলভাবে সমাপ্ত হয়। এরপর এই স্থানটি বহু বছর পরিত্যক্ত ছিল, যতক্ষণ না মুহাম্মদের উত্তরসূরি আব্দাল্লাহ আল-গালিব (শাসনকাল ১৫৫৭–১৫৭৪) পাহাড়চূড়ায় একটি নতুন দুর্গ নির্মাণ করেন।
কাসবাটি প্রথমবার ক্ষতিগ্রস্ত হয় ১৭৫৫ সালের নভেম্বরে লিসবনের ভূমিকম্পে। পুনরায় ১৯৬০ সালে আগাদির ভূমিকম্পে এটি ক্ষতিগ্রস্ত হয়।
২০০২ সালে কাসবাটির একটি বড় সংস্কারকাজ চালানো হয়। একজন গবেষক এই সংস্কারের সমালোচনা করেছেন কেননা এখানে এমন উপকরণ ব্যবহার করা হচ্ছে যা পুনর্নির্মাণের আগে ভবনগুলির মূল রূপকে ঢেকে দিয়েছে। এরপর ২০২০ সালে রাজা মোহাম্মদ ষষ্ঠ-এর নির্দেশনায় আবার সংস্কার করা হয়। ২০২৩ সালের ৮ সেপ্টেম্বর একটি ভূমিকম্প কাসবাটিকে আঘাত করে, যার ফলে কিছু ক্ষয়ক্ষতি ঘটে।
ভূমিকম্পের আগে আগাদির ওউফলার কাসবার দুর্গটি নিম্নলিখিত উপাদানসমূহ নিয়ে গঠিত ছিল:
এল কেফের কাসবাহ

এল কেফ-এর কাসবা () হল তিউনিসিয়ার এল কেফ শহরে অবস্থিত একটি কাসবা দুর্গ। এটি ১৬০০ সালে অটোমান শাসনামলে স্থানীয় গোষ্ঠী ও সীমানা পর্যবেক্ষণের উদ্দেশ্যে নির্মিত বহু দুর্গের অন্যতম। শহর রক্ষা ও প্রশাসনের গুরুত্বপূর্ণ কেন্দ্র হিসেবে কাসবাটি কাজ করত।
যেহেতু এল কেফ শহরটি রোমান যুগ থেকেই বিদ্যমান ছিল, তাই এই স্থানটি অতীতে রোমান ও আরব সহ বিভিন্ন সভ্যতা কর্তৃক শহর রক্ষার উদ্দেশ্যে ব্যবহৃত হয়েছে, যা দুর্গের মধ্যে থাকা পাঠ্য, শিলালিপি ও ধ্বংসাবশেষ দ্বারা প্রমাণিত। ১৬০০ সালে অটোমানরা এটিকে প্রথমবারের মতো একটি কাসবা হিসেবে প্রতিষ্ঠা করে। এই কাসবাতে চারটি পর্যবেক্ষণ টাওয়ার ও সৈন্যদের জন্য একটি কক্ষ ছিল। কাসবাটির উত্তর-পশ্চিম পাশে একটি গোপন পলায়ন দরজা ছিল।
দুর্গটি একাধিকবার সংস্কার করা হয়েছিল। প্রথমবার ১৭শ শতাব্দীর মাঝামাঝি সময়ে শাসক হাম্মুদা পাশার আমলে এটি সংস্কার করা হয়। এই সংস্কারের সময় একটি খাল যুক্ত করা হয় যা মদিনা এলাকার নিচু অঞ্চলের দিকে নিয়ে যায়। প্রথম সংস্কারের সময় টাওয়ার, প্রাচীরসহ অন্যান্য প্রতিরক্ষা কাঠামোও নির্মাণ করা হয়। ১৮০৬ সালে এগুলো ডাচ প্রকৌশলী হুম্বোল্ট-এর (Humbolt) তত্ত্বাবধানে মেরামত করা হয় এবং দুর্গের উত্তর পাশে নতুন টাওয়ার যোগ করা হয়। কাসবাটির মধ্যে রয়েছে অনেকগুলো বাড়ি দ্বারা পরিবেষ্টিত একটি খোলা স্থান, একটি মসজিদ, গোলাবারুদের ঘর এবং বৃষ্টির পানি সংগ্রহের জন্য একটি জলাধার। বর্তমানে এই ভবনটি একটি পর্যটন কেন্দ্র হিসেবে ব্যবহৃত হয়। অনেক সময় উৎসব আয়োজনের স্থান হিসেবেও এটি ব্যবহৃত হয়।
আল-মুওয়াক্কার

আল-মুওয়াক্কার () হল উত্তর-পশ্চিম জর্ডানের আম্মান গভর্নরেটের একটি জেলা। এই গ্রামে একটি উমাইয়া প্রাসাদের ধ্বংসাবশেষ (কাসর আল-মুওয়াক্কার) অবস্থিত যা মরুভূমির প্রাসাদগুলোর মধ্যে অন্যতম। বর্তমানে প্রাসাদটির সামান্য কিছু অংশ অবশিষ্ট রয়েছে, যেমন একটি পানির জলাধারের গজ পরিমাপক।
এই জেলা ৩য় সাঁজোয়া ডিভিশনের সদর দপ্তর এবং একটি পুলিশ প্রশিক্ষণ কেন্দ্র হিসেবেও কাজ করে। অঞ্চলটিতে বসবাসকারী অধিকাংশ পরিবার বানি সাখর গোত্রের অন্তর্ভুক্ত (যেমন আল-খ্রাইশা, আল-আরাবিদ, আল-জবুর, আল-কুদাহ)।
কাসর আল-মুওয়াক্কার একটি "কাসর" ধরনের দুর্গপ্রাসাদ যা মরুভূমির প্রাসাদ হিসেবে পরিচিত। বর্তমানে প্রাসাদের প্রায় কিছুই অবশিষ্ট নেই, কেবল প্রাসাদের জলাধারের একটি পানির স্তর নির্ণায়ক (যাতে কুফিক লিপিতে খোদাই করা আছে এবং ৩০ ফুট (প্রায় ১০ মিটার) উচ্চতায় পৌঁছানোর ক্ষমতা নির্দেশ করে) বিদ্যমান। এটি এই অঞ্চলের শুষ্ক আবহাওয়ার জন্য অত্যন্ত চমকপ্রদ।
নাম বিভ্রান্তির কারণে অনেক সময় এই দুটি স্থানকে একত্রে বিবেচনা করা হয়, তবে আল-মুওয়াক্কার এবং কাসর আল-মুশাশ দুটি স্বতন্ত্র উমাইয়া "কাসর"। এই দুটি স্থান আম্মান থেকে আজরাক পর্যন্ত ঐতিহাসিক কাফেলা পথের উপর অবস্থিত যা পথের মধ্যবর্তী স্টেশন হিসেবে কাজ করত।
মিধাত পাশা সৌক

মিধাত পাশা সৌক () সিরিয়ার দামেস্ক শহরের একটি ঐতিহাসিকভাবে গুরুত্বপূর্ণ সৌক (বাজার), যা স্ট্রেইট স্ট্রিটের পশ্চিম অংশ গঠন করে। এটি আত-তাওয়ীল সৌক (, অর্থাৎ: "লম্বা বাজার") নামেও পরিচিত।
মিধাত পাশা সৌকটি বিশ্বের প্রাচীনতম নিবাসিত রাস্তা। এটি ৬৪ খ্রিস্টপূর্বে রোমান সাম্রাজ্যের সময়ে "স্তম্ভের রাস্তা" (Street of Pillars) হিসেবে নির্মিত হয়েছিল।
১৮৭৮ সালে উসমানীয় শাসনামলে এটি মিধাত পাশার নামে নামকরণ করা হয়।
সিরিয়ার গৃহযুদ্ধের সময় এই বাজার এলাকায় কিছু বিক্ষোভ অনুষ্ঠিত হয়েছিল।
আমির কুরকুমাস কমপ্লেক্স

আমির কুরকুমাস কমপ্লেক্স মধ্যযুগীয় কায়রো, মিশরের সিটি অফ ডেথ-এ অবস্থিত একটি কমপ্লেক্স। বর্তমানে এটি জীর্ণ অবস্থায় রয়েছে। এটি একটি মামলুক সমাধি স্থাপনার উদাহরণ যেখানে একটি গম্বুজযুক্ত সমাধি কক্ষ, একটি মাদ্রাসা, একটি সাবিল, একটি বিশাল দরজা এবং একটি মিনার রয়েছে। ২০০০ সাল পর্যন্ত এই কমপ্লেক্সটি নিয়ে স্থায়ী কার্যক্রমের ফলে একটি সংরক্ষিত পুরাকীর্তি এলাকা গঠিত হয়, যার মধ্যে সুলতান ইনালের সমাধি কমপ্লেক্সও অন্তর্ভুক্ত।
কানসুহের সমাধির প্রায় ২০০ মিটার দক্ষিণে এই কমপ্লেক্স অবস্থিত, যাতে দুটি মাজার একত্রে বিদ্যমান। দুটি মাজারের মধ্যে উত্তরের মাজারটি সুলতান ইনাল-এর মাজার। এটি ১৪৫০–১৪৫৬ সালের মধ্যে নির্মিত। বর্তমানে এটি জীর্ণ অবস্থায় রয়েছে। এটি একটি মামলুক সমাধি স্থাপনার উদাহরণ যেখানে একটি গম্বুজযুক্ত সমাধি কক্ষ, একটি মাদ্রাসা, একটি সাবিল, একটি বিশাল দরজা এবং একটি মিনার রয়েছে। কমপ্লেক্সটিতে একটি খানকাহ অর্থাৎ এখানে সূফি দরবেশদের মঠও রয়েছে। ইনাল সুলতান বারকুক-এর একজন দাস ছিলেন এবং তিনি পড়তে বা লিখতে পারতেন না। তিনি ১৪৫৩ থেকে ১৪৬০ সাল পর্যন্ত শাসন করেন এবং তার শিক্ষার অভাব ছাড়া অন্য কোনো বিশেষ ত্রুটি ছিল না বলে মনে করা হয়। ইনালের সমাধির সঙ্গে সংযুক্ত রয়েছে কুরকুমাসের সমাধি, যা ১৫০৭ সালে নির্মিত। এটি আরও শৈল্পিকভাবে নির্মিত এবং ইনালের মাজারের চেয়ে ভালো অবস্থায় রয়েছে।
১৯৭২ সালে ইসলামি স্থাপত্যের নিদর্শন পুনরুদ্ধারের জন্য পোলিশ-মিশরীয় দল গঠিত হয়। এটি বিভিন্ন প্রতিষ্ঠানের বিশেষজ্ঞদের নিয়ে গঠিত ছিল। এর মধ্যে ছিল পোলিশ সেন্টার ফর মেডিটেরেনিয়ান আর্কিওলজি, ওয়ারশ ইউনিভার্সিটি এবং পোলিশ একাডেমি অফ সায়েন্সেস-এর ইনস্টিটিউট অফ মেডিটেরেনিয়ান অ্যান্ড ওরিয়েন্টাল কালচার। "এই প্রকল্পের অধীনে কবরকক্ষ ও ভিত্তির প্রত্নতাত্ত্বিক খনন, নৃতাত্ত্বিক গবেষণা, স্থাপত্য ও সংরক্ষণ কার্যক্রম এবং ঐতিহাসিক গবেষণা পরিচালিত হয়, যেমন কুরকুমাসের ১৬শ শতকের অনুদানের দলিল ("হুজ্জা") নিয়ে এই প্রকল্পের অধীনে গবেষণা পরিচালিত হয়।" ২০০০ সাল পর্যন্ত স্থায়ী এই কার্যক্রমের ফলে একটি সংরক্ষিত পুরাকীর্তি এলাকা গঠিত হয়, যার মধ্যে সুলতান ইনালের সমাধি কমপ্লেক্সও অন্তর্ভুক্ত।
কুরকুমাস ছিলেন একজন সেনাপ্রধান। মৃত্যুর সময় তিনি ছিলেন গ্র্যান্ড আমির। ১৫১০ সালে তার মৃত্যু হয়। ইবন ইয়াস তার জানাজার বর্ণনা দেন, যেখানে চারজন কাদি (বিচারক) উপস্থিত ছিলেন। তিনি আশরাফ কাইতবে-এর প্রাক্তন মামলুক ছিলেন এবং ঐ সুলতানের দ্বারা মুক্তি লাভ করেন। এরপর তিনি পদোন্নতি লাভ করতে শুরু করেন। তিনি দ্বিতীয় অশ্বারোহীর দায়িত্ব থেকে ধাপে ধাপে উন্নীত হন। তিনি হাজার জনের কমান্ডার ও রক্ষীবাহিনীর প্রধান ছিলেন। যখন তুমানবায় সিরিয়ার সুলতান হিসেবে ঘোষিত হন, তখন তিনি আলেপ্পো প্রদেশের গভর্নর হন।
তারিফার দুর্গ

তারিফার দুর্গ () হলো স্পেনের উপকূলীয় শহর তারিফায় অবস্থিত একটি দুর্গ। এটি গুজমান এল বুয়েনোর দুর্গ ("ভালো গুজমান", আলোনসো পেরেজ দে গুজমান-এর উপাধি) বা গুজমানদের দুর্গ নামেও পরিচিত। আলোনসো পেরেজ দে গুজমান ছিলেন সেই বংশের প্রতিষ্ঠাতা, যে বংশ থেকে মেদিনা সিডোনিয়ার ডিউকদের বংশধারা গড়ে ওঠে।
এই দুর্গটি ৯৬০ সালে কর্ডোবার খলিফা আবদুর রহমান তৃতীয় নির্মাণ করেছিলেন। ১২৯২ সালে যখন কাস্তিলের সানচো চতুর্থ তারিফা দখল করেন, তখন প্রতিরক্ষার জন্য দুর্গটি আলোনসো পেরেজ দে গুজমানের কাছে হস্তান্তর করা হয়। ১২৯৬ সালে পেরেজ দে গুসমান <nowiki>"এল বুয়েনো" ("ভালো'</nowiki>) উপাধিটি পান, কেননা তিনি তার ছেলের প্রাণের বিনিময়েও রাজা সানচোর বিদ্রোহী ভাই ইনফান্তে দন খুয়ান এবং মারিনিদের অবরোধকারী বাহিনীর কাছে দুর্গটি হস্তান্তর করেননি।
সম্প্রতি এটির সংস্কার করা হয়েছে, ফলে এটি এখন দর্শনার্থীদের জন্য উন্মুক্ত। এর টাওয়ার থেকে মরক্কোর উপকূল ও পাহাড় দেখা যায়।
কাসবাহ তামদের্ত

কাসবা তামদের্ত একটি দুর্গ এবং কাসবাত। এটি ফেজ, মরক্কোতে অবস্থিত।
এটি ফেজ এল-বালি-এর দক্ষিণ অংশে বাব ফতুহ-এর কাছে অবস্থিত।
এই কাসবাটি ১৬শ শতকে সাদিয়ান সুলতান মুহাম্মদ আল-শাইখ-এর আদেশে ১৫৪৯ সালে নির্মিত হয়। সাদিয়ানরা (যাদের রাজধানী ছিল মারাকেশ) ফেজ শহরের চারপাশে দুর্গ নির্মাণ করেছিল যাতে শহরের জনগণকে নিয়ন্ত্রণ করা যায় এবং বাইরের শত্রুদের বিরুদ্ধে প্রতিরক্ষা নিশ্চিত করা যায়। কাসবা তামদের্ত ছিল ফেজ শহরে নির্মিত প্রথম সাদিয়ান দুর্গ, যা একটি সাধারণ প্রাচীরবেষ্টিত এলাকা (একটি কাসবা) নিয়ে গঠিত ছিল। পরে সাদিয়ানরা বোরজ নর্ড, বোরজ সুদ এবং ফেজ এল-জদিদের পূর্ব দিকে বেশ কয়েকটি শক্তিশালী দুর্গ নির্মাণ করে। "তামদের্ত" নামটি স্থানীয় আমাজিগ (বার্বার) ভাষার একটি শব্দ। এই কাসবাটি ২০শ শতক পর্যন্ত সামরিক উদ্দেশ্যে ব্যবহৃত হয়েছিল। ১৯১১ সালে এটি সুলতানের তাবর সেনাদের ব্যারাক হিসেবে ব্যবহৃত হয় এবং ফরাসি উপনিবেশ (১৯১২–১৯৫৬) সময়কালেও এটি ব্যারাক হিসেবে ব্যবহৃত হতো।